Hebreaid 11 BWM;NIV - Ffydd yn wir yw sail y pethau yr ydys - Bible Gateway\nHebreaid 10Hebreaid 12\nHebreaid 11 Beibl William Morgan (BWM)\n11 Ffydd yn wir yw sail y pethau yr ydys yn eu gobeithio, a sicrwydd y pethau nid ydys yn eu gweled. 2 Oblegid trwyddi hi y cafodd yr henuriaid air da. 3 Wrth ffydd yr ydym yn deall wneuthur y bydoedd trwy air Duw, yn gymaint nad o bethau gweledig y gwnaed y pethau a welir. 4 Trwy ffydd yr offrymodd Abel i Dduw aberth rhagorach na Chain; trwy yr hon y cafodd efe dystiolaeth ei fod yn gyfiawn, gan i Dduw ddwyn tystiolaeth i’w roddion ef: a thrwyddi hi y mae efe, wedi marw, yn llefaru eto. 5 Trwy ffydd y symudwyd Enoch, fel na welai farwolaeth; ac ni chaed ef, am ddarfod i Dduw ei symud ef: canys cyn ei symud, efe a gawsai dystiolaeth, ddarfod iddo ryngu bodd Duw. 6 Eithr heb ffydd amhosibl yw rhyngu ei fodd ef: oblegid rhaid yw i’r neb sydd yn dyfod at Dduw, gredu ei fod ef, a’i fod yn obrwywr i’r rhai sydd yn ei geisio ef. 7 Trwy ffydd, Noe, wedi ei rybuddio gan Dduw am y pethau nis gwelsid eto, gyda pharchedig ofn a ddarparodd arch i achub ei dŷ: trwy’r hon y condemniodd efe y byd, ac a wnaethpwyd yn etifedd y cyfiawnder sydd o ffydd. 8 Trwy ffydd, Abraham, pan ei galwyd, a ufuddhaodd, gan fyned i’r man yr oedd efe i’w dderbyn yn etifeddiaeth; ac a aeth allan, heb wybod i ba le yr oedd yn myned. 9 Trwy ffydd yr ymdeithiodd efe yn nhir yr addewid, megis mewn tir dieithr, gan drigo mewn lluestai gydag Isaac a Jacob, cyd‐etifeddion o’r un addewid: 10 Canys disgwyl yr ydoedd am ddinas ag iddi sylfeini, saer ac adeiladydd yr hon yw Duw. 11 Trwy ffydd Sara hithau yn amhlantadwy, a dderbyniodd nerth i ymddŵyn had; ac wedi amser oedran, a esgorodd; oblegid ffyddlon y barnodd hi yr hwn a addawsai. 12 Oherwydd paham hefyd y cenhedlwyd o un, a hwnnw yn gystal â marw, cynifer â sêr y nef mewn lliaws, ac megis y tywod ar lan y môr, y sydd yn aneirif. 13 Mewn ffydd y bu farw’r rhai hyn oll, heb dderbyn yr addewidion, eithr o bell eu gweled hwynt, a chredu, a chyfarch, a chyfaddef mai dieithriaid a phererinion oeddynt ar y ddaear. 14 Canys y mae’r rhai sydd yn dywedyd y cyfryw bethau, yn dangos yn eglur eu bod yn ceisio gwlad. 15 Ac yn wir, pe buasent yn meddwl am y wlad honno, o’r hon y daethent allan, hwy a allasent gael amser i ddychwelyd: 16 Eithr yn awr gwlad well y maent hwy yn ei chwennych, hynny ydyw, un nefol: o achos paham nid cywilydd gan Dduw ei alw yn Dduw iddynt hwy: oblegid efe a baratôdd ddinas iddynt. 17 Trwy ffydd yr offrymodd Abraham Isaac, pan ei profwyd: a’i unig‐anedig fab a offrymodd efe, yr hwn a dderbyniasai’r addewidion: 18 Wrth yr hwn y dywedasid, Yn Isaac y gelwir i ti had: 19 Gan gyfrif bod Duw yn abl i’w gyfodi ef o feirw; o ba le y cawsai efe ef hefyd mewn cyffelybiaeth. 20 Trwy ffydd y bendithiodd Isaac Jacob ac Esau am bethau a fyddent. 21 Trwy ffydd, Jacob, wrth farw, a fendithiodd bob un o feibion Joseff; ac a addolodd â’i bwys ar ben ei ffon. 22 Trwy ffydd, Joseff, wrth farw, a goffaodd am ymadawiad plant Israel; ac a roddodd orchymyn am ei esgyrn. 23 Trwy ffydd, Moses, pan anwyd, a guddiwyd dri mis gan ei rieni, o achos eu bod yn ei weled yn fachgen tlws: ac nid ofnasant orchymyn y brenin. 24 Trwy ffydd, Moses, wedi myned yn fawr, a wrthododd ei alw yn fab merch Pharo; 25 Gan ddewis yn hytrach oddef adfyd gyda phobl Dduw, na chael mwyniant pechod dros amser; 26 Gan farnu yn fwy golud ddirmyg Crist na thrysorau’r Aifft: canys edrych yr oedd efe ar daledigaeth y gobrwy. 27 Trwy ffydd y gadawodd efe yr Aifft, heb ofni llid y brenin: canys efe a ymwrolodd fel un yn gweled yr anweledig. 28 Trwy ffydd y gwnaeth efe y pasg, a gollyngiad y gwaed, rhag i’r hwn ydoedd yn dinistrio’r rhai cyntaf‐anedig gyffwrdd â hwynt. 29 Trwy ffydd yr aethant trwy’r môr coch, megis ar hyd tir sych: yr hyn pan brofodd yr Eifftiaid, boddi a wnaethant. 30 Trwy ffydd y syrthiodd caerau Jericho, wedi eu hamgylchu dros saith niwrnod. 31 Trwy ffydd ni ddifethwyd Rahab y butain gyda’r rhai ni chredent, pan dderbyniodd hi’r ysbïwyr yn heddychol. 32 A pheth mwy a ddywedaf? canys yr amser a ballai i mi i fynegi am Gedeon, am Barac, ac am Samson, ac am Jefftha, am Dafydd hefyd, a Samuel, a’r proffwydi; 33 Y rhai trwy ffydd a oresgynasant deyrnasoedd, a wnaethant gyfiawnder, a gawsant addewidion, a gaeasant safnau llewod, 34 A ddiffoddasant angerdd y tân, a ddianghasant rhag min y cleddyf, a nerthwyd o wendid, a wnaethpwyd yn gryfion mewn rhyfel, a yrasant fyddinoedd yr estroniaid i gilio. 35 Gwragedd a dderbyniodd eu meirw trwy atgyfodiad: ac eraill a ddirdynnwyd, heb dderbyn ymwared; fel y gallent hwy gael atgyfodiad gwell. 36 Ac eraill a gawsant brofedigaeth trwy watwar a fflangellau, ie, trwy rwymau hefyd a charchar: 37 Hwynt‐hwy a labyddiwyd, a dorrwyd â llif, a demtiwyd, a laddwyd yn feirw â’r cleddyf; a grwydrasant mewn crwyn defaid, a chrwyn geifr; yn ddiddim, yn gystuddiol, yn ddrwg eu cyflwr; 38 (Y rhai nid oedd y byd yn deilwng ohonynt,) yn crwydro mewn anialwch, a mynyddoedd, a thyllau ac ogofeydd y ddaear. 39 A’r rhai hyn oll, wedi cael tystiolaeth trwy ffydd, ni dderbyniasant yr addewid: 40 Gan fod Duw yn rhagweled rhyw beth gwell amdanom ni, fel na pherffeithid hwynt hebom ninnau.


ber Valley Heritage Museum & Welsh National and Universal Mining Memorial Garden, Senghenydd « Visit Caerphilly\nMae Cwm Aber wedi’i leoli yn Ne-ddwyrain Cymru ac mae ganddo ddwy brif gymuned, Abertridwr a Senghenydd, a wnaeth dyfu o amgylch y diwydiant glo yn ystod diwedd y 19eg ganrif a dechrau’r 20fed ganrif.\nDewch i ymweld â’r Amgueddfa Treftadaeth sydd wedi’i lleoli yng Nghanolfan Gymunedol Senghenydd. Mae’r amgueddfa wedi’i neilltuo i dreftadaeth gyfoethog Cwm Aber yng Nghaerffili, gyda phwyslais arbennig ar y ddwy lofa (Glofa’r Universal a Glofa Windsor yn Abertridwr) a oedd yn tremio dros y Cwm yn y gorffennol. Yn arbennig, mae’r gymuned wedi rhoi nifer o ffotograffau gwych ynghyd â chasgliad godidog o arteffactau a phethau cofiadwy. Mae pob un ohonyn nhw yn cael eu harddangos mewn cypyrddau arddangos amrywiol ac ar y ddwy sgrin gyffwrdd ryngweithiol.\nAr ôl i chi ymweld â’r amgueddfa, beth am grwydro ar hyd llwybr Treftadaeth Cwm Aber am y golygfeydd syfrdanol dros Fôr Hafren a safleoedd o ddiddordeb hanesyddol? Yn olaf ond nid yn lleiaf, beth am alw heibio i’r Rose and Crown am beint neu bryd o fwyd?


Elusen y Flwyddyn Hyfforddiant Cambrian – Cambrian Training\nPosted on March 1, 2021 by Ceri Nicholls - Uncategorized\nBydd taith gerdded rithiol Llwybr Ffordd Cambrian y Cwmni, yn cefnogi Marie Curie\nMae staff un o brif ddarparwyr prentisiaethau Cymru, yn annog y prentisiaid a’r busnesau, y maent yn gweithio gyda nhw ledled Cymru, i ymuno â nhw’n rhithiol i gerdded 291 milltir, Llwybr Ffordd Cambrian, ar gyfer elusen.\nMae Hyfforddiant Cambrian, sydd â swyddfeydd yn y Trallwng, Llanelli, Llanfair ym Muallt, Caergybi a Bae Colwyn, yn lansio her codi arian 2021 y Cwmni ar gyfer Marie Curie ar Fawrth 1, Dydd Gŵyl Dewi.\nMae dewis Dydd Dewi Sant yn arbennig o addas gan mai dyma’r diwrnod pan mae’r Cymry yn dathlu eu nawddsant trwy wisgo cennin Pedr, sydd hefyd yn digwydd bod yn emblem Marie Curie, prif elusen diwedd oes y DU.\nMae Marie Curie yn darparu gofal nyrsio a hosbis rheng flaen, llinell gymorth am ddim a chyfoeth o wybodaeth a chefnogaeth ar bob agwedd o farw, marwolaeth a phrofedigaeth.\nMae Llwybr Ffordd Cambrian yn ymestyn o Gaerdydd i Gonwy, gan groesi Mynyddoedd Cambrian. Mae Hyfforddiant Cambrian wedi ei enwi ar ol y mynyddoedd.\nMae gweithwyr y cwmni i gyd yn mynd i wisgo eu hesgidiau gweithio i gyfrannu tuag at gyrraedd y targed ac maen nhw’n gobeithio y bydd y prentisiaid a’r busnesau maen nhw’n gweithio gyda nhw yn mynd i gyfrannu hefyd.\nGall y rhai sy’n cymryd rhan naill ai sicrhau nawdd a chofnodi’r milltiroedd y maent yn cerdded neu wneud cyfraniad wrth fynd i’r dudalen codi arian – www.justgiving.com/fundraising/cambriantraining– er budd Marie Curie yn y pen draw, sydd wedi gweld colled difrifol mewn codi arian oherwydd y pandemig.\n“Yn ddelfrydol, hoffem i’r busnesau a’r prentisiaid rydym yn gweithio gyda, ymuno â ni trwy ymrwymo i wneud rhan o’r daith gerdded rithiol a chreu rhywfaint o gystadleuaeth gyfeillgar,” meddai Katy Godsell, rheolwr marchnata Hyfforddiant Cambrian..\n“Po fwyaf o filltiroedd rydyn ni’n cerdded, y mwyaf o arian y byddwn ni’n ei godi i Marie Curie, sy’n elusen wych sy’n cyffwrdd â bywydau cymaint o bobl yng Nghymru ac sydd angen cefnogaeth y cyhoedd yn fwy nag erioed.”\nDywedodd Charli Thomas, codwr arian cymunedol gyda Marie Curie: “Er bod Marie Curie wedi parhau i ddarparu cefnogaeth yn ystod y pandemig, trwy ein gwasanaeth nyrsio gartref, gwasanaethau gwybodaeth, chymorth a hosbis, mae ein codi arian wedi parhau i gael ei leihau oherwydd y cyfyngiadau yr ydym ni i gyd yn wynebu.\n“Rydyn ni wrth ein bodd bod Hyfforddiant Cambrian wedi dewis cefnogi Marie Curie eleni. Mae partneriaethau codi arian fel hyn yn hanfodol er mwyn caniatáu inni barhau i helpu pobl sy’n byw gyda salwch angheuol, a chefnogi eu hanwyliaid mewn profiadau marwolaeth.\n“Rydyn ni am ddiolch i’r holl staff a Chwmni Hyfforddiant Cambrian am eu cefnogaeth anhygoel yn ystod yr amser hwn.”\nMae digwyddiadau a gweithgareddau codi arian eraill ar gyfer Marie Curie yn cael eu cynllunio gan y Cwmni trwy gydol 2021.\nDdwy flynedd yn ôl, cododd Hyfforddiant Cambrian £ 2,290 ar gyfer Ymchwil Canser trwy redeg, cerdded a beicio 1,000 milltir, gan ymweld â phob un o Ranbarthau Cymru, yn ystod y flwyddyn. Roedd tîm o aelodau staff hefyd yn rhedeg Hanner Marathon Caerdydd ar gyfer yr elusen.\nMae Hyfforddiant Cambrian yn arbenigo mewn cyflwyno prentisiaethau a chyfleoedd cyflogadwyedd ar draws ystod o ddiwydiannau ledled Cymru.\nMwy am y ffynhonnell hon TextSource text sy’n ofynnol ar gyfer gwybodaeth gyfieithu ychwanegol\nPhoto – Arwyn Watkins OBE – Rheolwr Gyfarwyddwr, Katy Godsell – Rheolwr Marchnata a Ceri Nicholls – Swyddog Marchnata a Digwyddiadau\nLlun o bellter cymdeithasol – mae twyll yn nyfnder y llun (wedi’i dynnu â lens hir).\nAm ragor o wybodaeth, cysylltwch â Katy Godsell, Rheolwr Marchnata Cwmni Hyfforddiant Cambrian, ar Ffôn: 01938 555 893 neu Duncan Foulkes, Cynghorydd Cysylltiadau Cyhoeddus, ar Ffôn: 01686 650818.


Gêm achub y Donut Ar-lein. Chwarae am ddim\nGêm achub y Donut\nChwaraewch y gêm achub y Donut Ar-lein:\nGêm Disgrifiad achub y Donut\nToesen angen eich help. Tynnwch y blociau fel bod y cacennau arwr gyflwyno i'r cylch glas a ddymunir. Mae'n mynd ag ef i lefel newydd. . Chwaraewch y gêm achub y Donut ar-lein.\nNodweddion technegol y gêm achub y Donut\nGêm achub y Donut Ychwanegodd: 24.07.2012\nMaint y gêm: 3.98 MB\nGemau fel y gêm achub y Donut\nLawrlwytho gêm achub y Donut\nEmbed y gêm achub y Donut ar eich gwefan:\nI fewnosod y gêm achub y Donut ar eich gwefan, copïwch y cod a gludo yn y cod html ar eich safle. Hefyd, os ydych yn hoffi y gêm achub y Donut, copi ac anfon y ddolen i ffrind neu eich ffrindiau, yn rhannu'r gêm gyda'r byd!\nGyda'r gêm achub y Donut, hefyd yn chwarae yn y gêm:


Diwygiad 05:42, 21 Hydref 2012\nYchwanegwyd 243 beit , 9 o flynyddoedd yn ôl\nDiwygiad 23:39, 19 Hydref 2012 (golygu)\nDiwygiad 05:42, 21 Hydref 2012 (golygu) (dadwneud)\n|updatemodel = [[Windows Update]], [[Windows Anytime Upgrade]]\nCyfres [[meddalwedd]] o systemau gweithredol, cyfrifiadurol yw '''Microsoft Windows''', a grëwyd ac a werthir gan [[Microsoft]]. Cafodd y system weithredol ''Windows'' ei greu ar y 20 o DachweddTachwedd 1985, fel atodiad (''add-on'') i MS-DOS.\nErbyn 1984 roedd Microsoft Windows wedi dominyddu 90% o farchnad fyd-eang cyfrifiaduron personnol, gan oddiweddu gwerthiant MAC OS a oedd wwedi'i sefydlu flwyddyn ynghynt (1984).\n[[Delwedd:Windows1.gif|bawd|chwith|Fersiwn cyntaf Microsoft Windows, sef Windows 1.0, a ryddhawyd ym 1985]]\nGyda'r fersiynau cynnar iawn, dim ond y rhaglenni sylfaenol fel y gyfrifiannellcyfrifiannell, calendr, cloc, a'r panel arolygu oedd ar gael. Gelwir y fersiwn hon yn [[Windows 1.0]]. Yn ystod mis Hydref 1987, rhyddhaodd Microsoft [[Windows 2.0]], ac wedyn [[Windows 2.1]] tipyn ar ôl hynny.\n===Windows 3.0 a 3.1===\nYn ystod yr 1990au, rhyddhawyd [[Windows 3.0]] a [[Windows 3.1]]. Cafodd y fersiynau yma ddyluniad newydd, a hefyd mwyrhagor o [[Cof rhith|gof rhith]].\nWedi dod o "https://cy.wikipedia.org/wiki/Arbennig:MobileDiff/1309955"


Cerddoriaeth roc - Wicipedia\n(Ailgyfeiriad oddi wrth Roc a rôl)\nBill Haley (yn 1957)\nGweler hefyd: Cerddoriaeth boblogaidd a Rhythm a blws\n1 Roc a rôl\n1.1 Y gwraidd\n1.4 Y gerddoriaeth\n1.5 Y diwylliant\n1.6 Roc a rôl ym Mhrydain\n2.1 Roc syrffio\n2.2 Roc galed\n2.3 Y supergroup\n2.4 Jimi Hendrix\nRoc a rôl[golygu | golygu cod y dudalen]\nFe ddechreuodd gerddoriaeth roc gyda roc a rôl, math o gerddoriaeth ddawns. Ymdoddiad o rhythm a blws, jazz, boogie-woogie, jive a chanu gwlad oedd e. Fe fydd roc a rôl yn goglygu diwylliant gyfan hefyd.\nY cyntaf i ddefnyddio'r ymadrodd "rock 'n' roll" oedd y cyflwynydd Alan Freed yn 1951 i ddisgrifio caneuon rhythm a blws oedd e'n chwarae ar ei orsaf radio yn Cleveland, Ohio ond roedd y geiriau wedi ymddangos gyda'i gilydd yn gyntaf yn 1922 mewn cân y felan "My Man Rocks Me (With One Good Steady Roll)" gan Trixie Smith. Fe recordiodd hi'r gân eto yn 1938 gyda ychydig o swing, dan y teitl "My Daddy Rocks Me".\nY gwraidd[golygu | golygu cod y dudalen]\nElvis Presley, "Brenin roc a rôl"\nEr oedd y math hwn o gerddoriaeth yn datblygu'n barod, Bill Haley wnaeth roc a rôl yn boblogaidd pan recordiodd ei gyfansoddiad "Crazy Man, Crazy" yn 1953. Roedd elfennau roc yn recordiau'r felan a jazz ers amser. Mae yna gytundeb cyffredin mai "Rocket 88" (1951) gan Jackie Brenston and the Delta Cats oedd y gân roc a rôl gwirioneddol gyntaf. Fe recordiodd Bill Haley fersiwn o'r gân hon hefyd yn 1951.\nEfallai mai'r record gynharaf i swnio'n debyg i gerddoriaeth roc oedd "Pinetop's Boogie Woogie" gan Clarence "Pinetop" Smith yn 1928. Roedd llawer o recordiau yn y pedwar degau yn swnio fel roc. Mae enghreifftiau yn cynnwys "That's All Right" (1946) gan Big Boy Crudup a "Good Rocking Tonight" (1947) gan Roy Brown. Recordiodd Elvis Presley y rhain yn ddiweddarach. Yn 1947 fe recordiodd Wild Bill Moore gân o'r enw "We're Gonna Rock" sy'n cynnwys holl elfennau cerddoriaeth roc, ac ynddo mae'r geiriau "We're gonna rock. We're gonna roll". Engraifft adnabyddus arall yw "Rock the Joint" (1949) gan Jimmy Preston a recordiodd Bill Haley yn ddiweddarach.\nElvis Presley[golygu | golygu cod y dudalen]\n(Prif erthygl Elvis Presley)\nFe fydd edmygwyr mwyaf Elvis yn dweud mai efe a ddyfeisiodd roc a rôl yn 1954 pan ganodd fersiwn rocabili o "That's All Right"; hen gân Big Boy Crudup. Llysenw Elvis yw "The King", brenin roc a rôl.\nRocabili[golygu | golygu cod y dudalen]\nRockabilly oedd ymdoddiad o ganu gwlad a boogie-woogie yn cael ei berfformio gan Americanwyr gwynion fel Buddy Holly, Eddie Cochran, Gene Vincent, The Everley Brothers, Carl Perkins, Jerry Lee Lewis, Roy Orbison, Wanda Jackson a Brenda Lee. Ystyriwyd Elvis Presley hefyd yn cael yn ganwr rocabili.\nY gerddoriaeth[golygu | golygu cod y dudalen]\nFender Stratocaster, (y gitâr sy'n symboleiddio roc a rôl)\nMae gan gerddoriaerh roc bedwar curiad i'r bar ac mae'r acen ar yr ail a'r bedwaredd guriad yn hytrach nag ar y curiad cyntaf.\nBas nodweddiadol roc\nRoedd gan fandiau roc a rôl gwreiddiol ganwr a band i gyfeilio. Mae gitâr drydan, bas feiol neu bas gitâr a drymau yn anghenreidiol. Mae e'n ddewisiad hefyd i gael sacsoffon a phiano neu allweddell. Fe fydd y drymau yn cadw rhythm caled a chryf tra fydd y bas, neu llaw chwith y piano yn cerdded 'nôl a 'mlaen. Bydd y canwr yn cyflenwi'r alaw a'r offerynnau eraill yn llenwi mewn gyda ambell i gymal. Mae dulliau chwarae roc a rôl yn debyg i ddulliau chwarae'r felan.\nPatrymau sylfaenol cân roc yw tri phennill o ddeuddeg bar, a deuddeg bar offerynnol rhwng yr ail bennill a'r pennill olaf, neu pedwar pennill ac alaw wahannol i'r trydydd pennill. Gellir goleddfu'r patrymau hyn yn bellach.\nOldsmobile Rocket 88, (y car sy'n symboleiddio roc a rôl).\nY diwylliant[golygu | golygu cod y dudalen]\nMae delwedd a diwydiant wedi datblygu o gwmpas y gerddoriaeth; yn anad dim, delwedd y pethau a oedd yn gyfoesol a roc a rôl cynnar (1951 - 1963), fel y gitâr drydan, y juke-box, recordiau 45 tro, dawnsio'r jive, tafarnau coffi a cheir clasur.\nMae roc a rôl hefyd yn golygu'r math o fywyd sy'n cael ei gysylltu gyda band teithiol sy'n cynnal cyngherddau unnos, aros mewn gwestai a theithio gyda'u offerynnau.\nRoc a rôl ym Mhrydain[golygu | golygu cod y dudalen]\nDechreuodd y rhan fwyaf o ganwyr roc a rôl Brydeinig mewn grwpiau sgiffl. Un o’r cyntaf oedd Tommy Steele. Fe wnaeth nifer o recordiau llwyddiannus yn y pum degau a’r chwe degau. Y mwyaf llwyddiannus oedd ei fersiwn o “Singing the Blues” (1956). Aeth ef ymlaen i chwarae mewn dramâu cerddorol.\nY gwr a oedd yn gyfrifol am ddysgu’r gitâr i’r Prydeinwyr oedd Bert Weedon, gyda’i lyfr "Play In a Day". Mae John Lennon, Paul McCartney, George Harrison, Eric Clapton, Mark Knopfler, Brian May, Pete Townshend, Sting, Mike Oldfield ac eraill yn cydnabod eu bod wedi cael cymorth gan y llyfr hwn. Roedd Bert hefyd wedi cyfeilio i lawer o ganwyr roc ar y gitâr yn anadnabyddus, ac yn 1956 fe ddechreuodd gynhyrchu ei recordiau ei hun. Y mwyaf llwyddiannus oedd "Guitar Boogie Shuffle" yn 1959 (fersiwn o "Guitar Boogie" gan Arthur Smith).\nCliff Richard oedd y prif ganwr roc a rôl Prydeinig yn y pum degau a’r chwe degau cynnar. Ganwyd ef yn India a threuliodd ei blentyndod acw. Ei arwr pan oedd yn ifanc oedd Elvis Presley ac roedd yn hoff o’i ddynwared. Recordiodd “Move It” yn 1958 gyda'i fand “Cliff and the Drifters” ond roedden nhw’n gorfod newid eu henw i Cliff Richard and the Shadows gan fod grŵp R & B yn America o’r enw The Drifters eisoes. Roedd y Shadows yn llwyddiannus iawn fel band offerynnol hefyd.\nCanwr arall oedd Adam Faith. Yn 1959 fe recordiodd “What Do You Want?” a gwnaeth nifer o recordiau llwyddiannus hyd at 1966. Yn y saith degau, ddaeth e’n enwog unwaith eto fel actor.\nYn 1959 daeth Johnny Kidd and the Pirates i’r almwg gyda "Please Don’t Touch". Eu record mwyaf llwyddiannus oedd "Shaking All Over" (1960). Bu farw Johnny mewn damwain car yn 1966.\nYn y chwe degau roedd nifer fawr o ganwyr a bandiau Prydeinig llwyddiannus. Cyn hynny roedd America wedi dominyddu roc a rôl ond y chwe degau oedd oes y Beatles a’r Rolling Stones. Ffurfiwyd y Beatles yn 1959. Roedd pob aelod o'r band yn canu, yn hytrach na chael canwr a band i gyfeilio. Dechreuon nhw recordio yn 1962. Eu caneuon mwyaf llwyddiannus oedd “I Want to Hold Your Hand” (1963), “She Loves You” (1963), “Can’t Buy Me Love” (1964), “Hey Jude” (1968) a “Get Back” (1969). Gwahanodd y band yn 1970.\nFfurfiwyd y Rolling Stones yn 1962 i chwarae'r felan yn wreiddiol. Dechreuon nhw recordio yn 1963. Eu recordiau mwyaf poblogaidd oedd “(I Can’t Get No) Satisfaction” (1965), “Get Off My Cloud” (1965), “Paint It Black” (1966) a “Honky Tonk Women” (1969).\nBandiau Prydeinig eraill yr oes i gael llwyddiant yn rhyngwladol oedd yr Animals a’r Kinks.\nRoc[golygu | golygu cod y dudalen]\nDisgynnydd union o roc a rôl ydy roc. "The Byrds" (ffurfiwyd 1964 yn Los Angeles) sy'n cael y glod am fod y band roc gyntaf. Roedd adfywiad caneuon gwerin yn y 1960au ac roedd y Byrds yn gosod rhythmau roc a rôl i ganeuon gwerin, (yn enwedig caneuon Bob Dylan) i greu folk rock, country rock a rock. Yn eu caneuon roedd y drymau yn cadw rhythm galed cyson. Roedden nhw'n cyfeilio gyda gitâr deuddeg tant ac aelodau'r band yn canu mewn cytgord. Doedd hwn ddim yn beth hollol newydd gan oedd y Beatles yn ddylanwad mawr arnynt.\nRoc syrffio[golygu | golygu cod y dudalen]\nTra oedd y Beatles a’r Rolling Stones yn arglwyddiaethu golygfa roc yn y chwe degau, y band mwyaf poblogaidd yn America oedd y Beach Boys (ffurfiwyd 1961). Eu caneuon mwyaf poblogaidd oedd "I Get Around" (1964), "Help Me Rhonda" (1965), "Good Vibrations" (1966), "Do It Again" (1968) a "Kokomo" (1989). Fe fydd roc syrffio yn defnyddio rhythm shyffl a’r gitâr fas yn chwarae ambell i glissando. Fe fydd y grwp yn canu mewn cytgord agos gyda lleisiau main yn aml. Mae bandiau roc syrffio eraill yn cynnwys The Surfaris a recordiodd "Wipe Out" (1963).\nRoc galed[golygu | golygu cod y dudalen]\nYn y 1960au roedd "twang" caneuon gwlad a gafwyd yn arddull roc a rôl America wedi colli ei apél ym Mhrydain. Roedd grŵpiau Prydeinig, yn bennaf The Who (ffurfiwyd 1964) wedi cael eu dylanwadu mwy gan y felan ac roeddyn nhw'n chwarae roc galetach na'r pop/roc feddal a ddaeth gynt. Mae gan roc galed llawer o offerynnyddion gallus. Un o fandiau mwyaf adnabyddus roc galed yw Led Zeppelin (ffurfiwyd yn 1968). Mae eu caneuon yn cynnwys "Stairway to Heaven" ac mae "Whole Lotta Love" yn adnabyddus fel y gân a gyflwynodd y rhaglen deledu "Top of the Pops".\nMae Joan Jett and the Blackhearts (band roc galed o America; ffurfiwyd 1979) yn cael ei ystyried fel y band olaf i chwarae roc a rôl gwirioneddol. Fe fydd bandiau mwy diweddar yn chwarae ffurfiau disgynnyddol, hynny yw; metel trwm, roc flaengar, ac yn y blaen.\nY supergroup[golygu | golygu cod y dudalen]\nFe wnaeth roc ddatblygu'n bellach yn 1966 pan ffurfiodd Eric Clapton, Jack Bruce a Ginger Baker y grŵp "Cream". Hwn oedd y supergroup gyntaf, hynny yw; grŵp o aelodau mwyaf gallus bandiau eraill. Cyn hynny doedd roc ddim ond yn cael ei ystyried fel canigion ac mai cerddoriaeth glasurol oedd cerddoriaeth "iawn", ond fe newidiodd Cream y drefn wrth osod cerddoriaeth roc i'r blaen. Doedd dim diddordeb ganddyn nhw gael record yn y top 10. Doedd eu cynulleidfaoedd ddim yn llawn o ferched ifanc yn ysgrechian. Roeddyn nhw'n mynd yna i wrando ar y gerddoriaeth.\nJimi Hendrix[golygu | golygu cod y dudalen]\nUn o'r perfformiwyr roc mwyaf galluog ac anhygoel erioed oedd Jimi Hendrix. Roedd hyd yn oed Eric Clapton wedi rhyfeddu ar ei fedrusrwydd. Daeth Hendrix i Lundain o America yn 1966 ac fe ffurfiodd y band "The Jimi Hendrix Experience". Fe wahanodd y band yn 1969 ar ôl llwyddiant enfawr. Y flwyddyn ganlynol bu farw Hendrix. Cân gyflwyno Jimi Hendrix oedd ei gyfansoddiad "Purple Haze" (1967).\nCysylltiadau[golygu | golygu cod y dudalen]\nEnwau adnabyddus cerddoriaeth roc\nRhestr cantorion enwog\nWedi dod o "https://cy.wikipedia.org/w/index.php?title=Cerddoriaeth_roc&oldid=7245421"\nNewidiwyd y dudalen hon ddiwethaf ar 16 Ionawr 2019, am 11:11.


Agenda for Pwyllgor Cynllunio on Dydd Llun, 3ydd Rhagfyr, 2018, 4.00 pm - CBSW\nDydd Llun, 3ydd Rhagfyr, 2018 4.00 pm\nEitem Atodol - Atodiad i'r Adroddiad PDF 63 KB\nCyflwynwyd ymddiheuriadau am absenoldeb ar ran y Cynghorwyr I David Bithell MBE, David Maddocks a Tina Mannering.\nCyfeiriodd y Cadeirydd at farwolaethau diweddar y cyn Gynghorydd Ian Roberts a Mrs Kay Edwards, gwraig y cyn Gynghorydd Michael Edwards, ac estynnwyd cydymdeimlad dwysaf y Pwyllgor at eu teuluoedd. Safodd yr Aelodau a'r Swyddogion mewn distawrwydd fel arwydd o barch.\nCadarnhau Cofnodion PDF 53 KB\n5 Techwedd 2018 , eitem 42. PDF 95 KB\nCyflwynwyd Cofnodion y cyfarfodydd a gynhaliwyd ar 5 Tachwedd 2018 ac 16 Tachwedd 2018.\n5 Tachwedd 2018: Gan gyfeirio at Gais Cynllunio Rhif P/2017/0687, mynegodd yr Aelod Lleol (y Cynghorydd Mark Pritchard) bryder na ymgynghorwyd ar y cais cynllunio gyda Chyngor Cymuned Esclus cyn i’r Pwyllgor ei ystyried.\nPENDERFYNWYD - y dylid llofnodi cofnodion y cyfarfodydd a gynhaliwyd ar 5 Tachwedd 2018 ac 16 Tachwedd 2018 fel cofnodion cywir.\nY Cynghorydd John Pritchard – Cysylltiad Personol sy’n Rhagfarnu – Cais Rhif P/2018/0700, gan ei fod yn Aelod o’r un Pwyllgor / Llywodraethwyr Ysgol â’r ymgeisydd. Gadawodd y Cynghorydd y cyfarfod ar gyfer yr eitem hon ac ni fu’n rhan o’r drafodaeth na’r broses bleidleisio wedi hynny.\nY Cynghorydd Paul Pemberton – Cysylltiad Personol sy’n Rhagfarnu – Cais Rhif P/2018/0846, gan ei fod yn adnabod yr ymgeisydd a’r unigolyn a oedd yn siarad yn erbyn y cais. Gadawodd y Cynghorydd y cyfarfod ar gyfer yr eitem hon ac ni fu’n rhan o’r drafodaeth na’r broses bleidleisio wedi hynny.\nPeter Douthwaite, Uwch Beiriannydd Rheoli Datblygu - Cysylltiad Personol sy’n Rhagfarnu – Cais Rhif P/2018/0700, gan ei fod yn adnabod yr ymgeisydd. Gadawodd y Swyddog y cyfarfod ar gyfer yr eitem hon ac ni fu’n rhan o’r drafodaeth wedi hynny.\nCeisiadau Rheoli Datblygu PDF 32 KB\nPl Ctte 3 Dec 2018 Item 4 Indexed , eitem 44. PDF 1 MB\nCyflwynodd Pennaeth yr Amgylchedd a Chynllunio adroddiad (HEP/12/18) i Aelodau ystyried ceisiadau cynllunio a thynnwyd sylw at ei atodiad i’r adroddiad lle bo’n berthnasol.\nCais Rhif P/2005/0263 - Diwygiad i’r Rhwymedigaethau Cynllunio Presennol Rhifau 50 a 54 Bannau Broughton, Pentre Broughton, Wrecsam.\nPENDERFYNWYD – Bod y Cyngor yn ymrwymo i Rwymedigaeth yn unol ag Adran 106 Deddf Cynllunio Gwlad a Thref 1990 i amrywio’r rhannau perthnasol o’r Rwymedigaeth Gynllunio bresennol i alluogi i rifau 50 a 54 Bannau Broughton gael eu meddiannu fel eiddo rhent canolradd a chydberchnogaeth. Bod Pennaeth yr Amgylchedd a Chynllunio yn derbyn awdurdod dirprwyedig i benderfynu ar ffurf derfynol a chynnwys y Rhwymedigaeth.\nCais Rhif P/2018/0139 – Cais am Ganiatâd Cynllunio Amlinellol ar gyfer datblygiad preswyl ar dir i'r de o Pinecroft, Ffordd Afoneitha, Pen-y-Cae, Wrecsam.\nMynegodd yr Aelod Lleol (y Cynghorydd John Phillips) ei gefnogaeth i argymhelliad y Swyddog.\n(1) Bod Rhwymedigaeth yn unol ag Adran 106 Deddf Cynllunio Gwlad a Thref 1990 yn ofynnol i sicrhau gwaith cynnal a chadw a rheolaeth y coridor afon sydd wedi’i amlinellu’n las ar\nGynllun Lleoliad Rhif WR/1/A a bod Pennaeth yr Amgylchedd a Chynllunio yn derbyn awdurdod dirprwyedig i gymeradwyo'r ffurf derfynol a chynnwys y rhwymedigaeth.\n(2) Ar ôl cyflawni rhwymedigaeth Adran 106, dylid rhoi CANIATÂD yn unol ag argymhelliad Pennaeth yr Amgylchedd a Chynllunio fel y nodir yn adroddiad HEP/12/18 o’r Atodiad i’r Adroddiad.\n(3) Os nad yw rhwymedigaeth Adran 106 yn cael ei gwblhau o fewn 6 mis o ddyddiad penderfyniad y Pwyllgor, dylid rhoi awdurdod dirprwyedig i Bennaeth yr Amgylchedd a Chynllunio WRTHOD\ncaniatâd cynllunio am y rheswm canlynol:\nNid yw’r datblygiad yn gwneud darpariaeth ddigonol ar gyfer cynnal a chadw coridor afon yr Afon Eitha yn hirdymor a gan hynny, nid yw’r datblygiad yn cyd-fynd â pholisi EC6 Cynllun Datblygu Unedol Wrecsam.\nCais Rhif P/2018/0588 – Dymchwel siop ac uned storio bresennol a Chais Amlinellol ar gyfer datblygiad preswyl (13 annedd) yn 120 Lôn Rhosnesni, Rhosnesni, Wrecsam.\nSiaradodd Mr Daniel Jones (cymydog) yn erbyn y cais.\nSiaradodd Mr Stuart Hatherall (asiant) o blaid y cais.\nDywedodd y Cadeirydd, os oedd yr Aelodau o blaid rhoi caniatâd, y dylid cynnwys brawddeg ychwanegol i hysbysu'r ymgeisydd, os nad oedd y rhwymedigaeth yn cael ei gwblhau o fewn 6 mis o ddyddiad penderfyniad y Pwyllgor, byddai’r caniatâd cynllunio yn cael ei wrthod a byddai’r rheswm am hynny yn cael ei nodi. Cytunodd y Pwyllgor ar hyn.\n(1) Bod Rhwymedigaeth yn unol ag Adran 106 Deddf Cynllunio Gwlad a Thref 1990 yn ofynnol i sicrhau cyfraniad ariannol o £13,000 tuag at ddiweddaru a gwella cyfleusterau chwarae Parc Acton, a bod Pennaeth yr Amgylchedd a Chynllunio yn derbyn awdurdod dirprwyedig i gytuno ar ffurf derfynol a chynnwys y rhwymedigaeth.\n(2) Ar ôl cyflawni rhwymedigaeth Adran 106, dylid rhoi CANIATÂD yn unol ag argymhelliad Pennaeth yr Amgylchedd a Chynllunio fel y nodir yn adroddiad HEP/12/18.\n(3) Os nad yw rhwymedigaeth Adran 106 yn cael ei gwblhau o fewn 6 mis o ... gweler testun y cofnodion llawn ar gyfer yr eitem 44.


Mae yna hobi newydd wedi dod yn boblogaidd iawn dros yr ychydig wythnosau diwethaf, sef taflu ysgytlaeth dros eithafwyr asgell-dde. Mae'n edrych fel llawer o hwyl, ac mae'n anodd peidio teimlo boddhad o weld Stephen Yaxley-Lennon, Carl Benjamin, Nigel Farage a'u tebyg yn edrych yn ddwl a hufennog.\nNid tacteg newydd mo hyn mewn gwirionedd. Mae yna draddodiad hir o daflu bwydydd a phethau diddorol eraill at ffigurau gwleidyddol atgas. Mae'n anghyfreithlon, wrth gwrs, ond dyna holl bwynt anufudd-dod sifil.\nMae'r dacteg yn effeithiol i raddau helaeth. Nod y dde eithafol yw gwthio ffiniau'r hyn y mae'n dderbyniol i'w ddweud tra'n parhau i ymddangos yn barchus, ond mae'n anodd edrych yn barchus pan mae ysgytlaeth yn diferu o'ch gwallt a'ch siwt. Mae gwneud pobl annifyr yn destun chwerthin a gwawd yn un ffordd o frwydro yn eu herbyn. Mae hefyd yn ffordd rymus o bwysleisio maint a nerth y gwrthwynebiad i'r hyn sydd gan y ffigurau hyll yma i'w dweud.\nFel rwyf wedi'i ddweud droeon, rwy'n chwyrn o blaid rhyddid mynegiant fel mater o egwyddor. Ni ddylid gwahardd y bobl hyn rhag dweud yr hyn y maent am ei ddweud. Eto i gyd, rwy'n credu bod yna duedd digon plentynnaidd i or-ramantu am allu 'trafod' a 'dadlau' i ddatrys anghydfodau gwleidyddol. Nid oes pwrpas ymarferol eistedd lawr i geisio dal pen rheswm yn gwrtais gyda phobl fel Stephen Yaxley-Lennon.\nDylid pwysleisio bod Danyaal Mahmud, a ddechreuodd yr holl ysgytlaethu trwy daflu ei ddiod dros Yaxley-Lennon, wedi gwneud hynny ar ôl cael llond bol o'r ffasgydd hwnnw a'i ddilynwyr yn malu cachu'n ymosodol ac ymwthiol yn ei wyneb. Awgrymaf bod yna wahaniaeth rhwng hynny a mynd allan o'n ffordd i brynu ysgytlaeth a chwilio am ffigurau dde-eithafol i'w daflu drostynt. Erbyn hyn, buaswn i'n arddel y syniad o'u dilyn tra'n llymeitian yr ysgytlaeth yn araf a thawel. Digon i'w gwneud yn nerfus a phetrusgar.\nMae'n amlwg bod angen bod yn ofalus. Er rhinweddau'r dacteg, mae'n anochel bod taflu diodydd hufennog dros eithafwyr asgell-dde yn mynd i waethygu'r hinsawdd wleidyddol ymhellach, yn enwedig gan eu bod mor hoff o geisio portreadu'u hunain fel merthyron. Bydd y dde yn sicr o ddefnyddio dulliau tebyg (a gwaeth) drachefn. Ar y llaw arall, gellir dadlau bod yr eithafwyr asgell-dde yn benderfynol o waethygu'r hinsawdd wleidyddol doed a ddelo, felly efallai nad oes llawer i'w golli beth bynnag. Mae'n ddadlennol, wedi'r cyfan, mai ymateb greddfol Yaxley-Lennon i'r ysgytlaeth oedd taflu dyrnau yn syth bin. Ymateb Ed Miliband pan gafodd hwnnw ŵy ar ei ysgwydd oedd edrych yn ddryslyd am eiliad neu ddwy cyn tynnu ei siaced a pharhau â'r cyfweliad.\nFy mhryder mwyaf yw'r clasur (syrffedus) hwnnw am y llethr llithrig. Er y bwriadau da cychwynnol, mae gan bethau fel hyn duedd o ledaenu a chroesi ffiniau. Pwy, yn union, sy'n haeddu ysgytlaeth? Os Farage, beth am wleidyddion Brexitaidd Ceidwadol prif lif? Os rheiny, beth am Frexitwyr y chwith? Os rheiny, beth am genedlaetholwyr Cymreig ac Albanaidd sydd â'u bryd ar ddatgymalu'r Deyrnas Unedig? Beth am rheiny sy'n dweud pethau beirniadol am islam a chrefydd, gan nad oes cytundeb ynghylch lleoliad y ffin rhwng dadleuon adeiladol a rhagfarn? Nid oes ateb clir, ond dylid cadw'r cwestiwn mewn cof.\nneges gan Dylan at 1:03 am\ntagiau: gwleidyddiaeth, prydain, rhyddid mynegiant\nDoom doom doom doom. - Stevens County, where I live, used to have 0 cases of COVID-19. Then it went up to 1, then 4, then 8, and now it’s 11. Yet still no one is taking it seriou...\nHuffPo denies that “cancel culture” exists - HuffPo, one of the biggest exponents of “cancel culture”, now has published one of its longest articles claiming that such a culture doesn’t exist. The pie...\nLutheran High School Fires Soon-To-Be-Married Lesbian Athletic Trainer - Krystal Brazel's story is heartbreaking. It's also predictable.\nLeft-looking eyes - In the Dumbing of Age strip from a few days ago, Amber has been traumatized by the violence associated with a kidnapping, which has left one of her friends...\nWho to Marginalize Next - Anthony Fauci, a man in constant pain, tells FiveThirtyEight, “As a country, when you compare us to other countries, I don’t think you can say we’re doing ...\nCommonwealth, XLIII: Valkyrie - After a narrow escape, Rae is forced to turn to a mortal enemy for help.\nThe Biggest Ideas in the Universe | 16. Gravity - Gravity! This one’s sure to be a crowd-pleaser. We take advantage of some of our previous discussion of curvature and spacetime, but we also talk about Ein...\nAnsicrwydd Sicr - Petai rhywun wedi gofyn imi yn ystod fy ieuenctid, neu flynyddoedd fy ngyrfa, a oedd ots gen i am ansicrwydd bywyd, byddwn i siŵr o fod wedi ateb fy mod yn...


Gwasanaeth Tân ac Achub De Cymru yn cael ei gyhoeddi’n Dîm y Flwyddyn - Gwasanaeth Tân ac Achub De Cymru\nMae tîm prosiect UKRO Gwasanaeth Tân ac Achub De Cymru wedi cael ei gyhoeddi’n Dîm y Flwyddyn yn y Gwobrau Rhagoriaeth y Gwasanaethau Tân a Brys a gynhelir am y pumed tro yn 2018.\nDyfarnwyd y wobr i anrhydeddu camp aruthrol y Gwasanaeth wrth gynnal digwyddiad Her UKRO Caerdydd 2018 ym mis Medi. Arweiniodd y prosiect 12 mis at ddigwyddiad gwych dros bedwar diwrnod gyda 600 o ymladdwyr tân yn cystadlu yn yr heriau Trawma, Dŵr, Datglymu, Rhaff Chwilio ac Achub Trefol, oedd yn dangos y sgiliau a’r technegau achub gorau gan Wasanaethau ledled y DU.\nYstyrir bod y digwyddiad ymysg yr heriau UKRO mwyaf llwyddiannus a gynhaliwyd hyd yn hyn, gyda miloedd o bobl yn heidio i Fae Caerdydd i brofi’r heriau yn ogystal ag ymweld â’r Pentref Diogelwch llawn gweithgarwch yn hyrwyddo negeseuon diogelwch a gwaith dros 90 sefydliad partner.\nGweithiodd ein tîm Gwasanaeth Tân ac Achub De Cymru yn ddiflino i lwyfannu’r digwyddiad, gan ddod â staff ynghyd o bob rhan o Wasanaethau Tân ac Achub De Cymru, UKRO a llawer o asiantaethau partner.\nDywedodd Shaun Moody y Rheolwr Grŵp a Phrif Gydlynydd UKRO Caerdydd 2018: “Mae’n anrhydedd aruthrol i ni dderbyn y wobr hon sy’n cydnabod gwaith gwych y tîm y prosiect i gyd a’r ymrwymiad a ddangoswyd gan bawb ynn Ngwasanaeth Tân ac Achub de Cymru a weithiodd ynghyd sicrhau bod UKRO Caerdydd 2018 yn gymaint o lwyddiant.”


BlogMenai.com: Y Blaid yn ennill is etholiad arall _ _\nCanlyniad calonogol. Ond, yr hyn dylse pryderi'r Blaid ydy hyn. Mae'n edrych o'r canlyniad fod pleidlais y Blaid yn gadarn ond dydy ddim yn edrych fel bod pobl sy'n amhapus gyda Llafur yn dod i'r Blaid.\nMae hynny'n iawn mewn ardaloedd fel Castell Nedd le mae'r Blaid yn weddol gryf eisoes, ond dydy ddim am fod yn gweithio cystal ym Mhort Talbot (3 milltir i ffwrdd) lle mae'r Blaid yn wan iawn. Bydd hyn yn wir ar draws llefydd fel Torfaen, Abertawe, Penybont, Merthyr etc.\nFelly, canlyniad dda - yn wir, canlyniad dda iawn. Dydy ddim yn rhy bell yn ôl pan oedd y Blaid yn colli fôts, ond mae angen ei roi mewn cyd-destun. I bob pwrpas, enillodd y Blaid dim fôts gan Lafurwyr anhapus.\n'Sdim cynghorau plwyf yng Nghymru gan i ni ddadgysylltu'r eglwys a'r wladwriaeth yn 1922 pan sefydlwyd yr Eglwys yng Nghymru!\n'Mond cynghorau cymuned sydd yma!\n... jyst dweud. ;-)\nAlun Llewelyn said...\nDy'w dehongliad M ddim cweit yn gywir yn yr achos hwn, oherwydd ad-ennill y sedd wnaeth y Blaid ym Mlaengwrach yn hytrach na'i hamddiffyn, a'r un peth yn wir am y ddwy sedd Cymuned a Thref yn yr un ardal.\nRoedd Carolyn Edwards yn aelod talentog iawn o'r cyngor sir dros Flaengwrach ond collodd y sedd mewn amgylchiadau lleol ffyrning yn 2008. Carolyn sydd wedi ad-ennill ei sedd yn yr is etholiad felly mae amgylchiadau lleol eto wedi bod yn bwysig (digon naturiol mewn etholiad cyngor) ond bu gogwydd o lafur i'r blaid.\ndyw'r ogwydd ddim yn uffurf am fod 3 ymgeisydd ychwangeol yn yr isethoiad, ond mae gwrthsefyll her UKIP ac annibynwyr fel a wnaethpwyd ym Mlaengwrach yn mynd I fod yn ffactor bwysig i'r Blaid yn etholiadau lleol 2017 ac etholiadau eraill yn y dyfodol.\nTrydarodd yr Arglwydd Hain ei fod yn beio Corbyn!\nEr gwybodaeth y ffigurau yn 2012 oedd Llafur 363, Plaid 290 ac yn 2008 llafur 482 PC 380 a 2004 PC 436 Llafur 237.\nRhaid peidio darllen gormod mewn I hyn wrth gwrs, ac roedd y turnout tipyn is yn yr isetholiad, ond mae'n galonogol 'run pryd.\nDiolch Alun. Pwysig cael y cyd-destun, dwi'n pryderi braidd wrth weld Pleidwyr yn credu mai gwennol yw hon, roedd yn amlwg ystyriaethau lleol iawn.\nSerch hynny, mae'n newyddion da, a, gobeithio creu naratif fod y Blaid yn ennill. Ond mae seddi eraill, fel Pontyclun yr wythnos ddiwehtaf lle ddaeth y Blaid yn drydydd isel tu ol Llafur a'r Toriaid - sedd lle oedd y Blaid wedi dal ac wedi bod yn agos yn 2012.


Hyfforddiant e-ddysgu yn rhoi hwb i godwyr clinigol - Gwasanaeth Gwybodeg GIG Cymru\n› Hyfforddiant e-ddysgu yn rhoi hwb i godwyr clinigol\nMae Gwasanaeth Gwybodeg GIG Cymru wedi dechrau creu cyfres newydd o gynhyrchion e-ddysgu wedi'u cynllunio i wella cofnodi gwybodaeth glinigol.\nMae byrddau iechyd Cymru yn cofnodi amrywiaeth o wybodaeth am y mathau o glefydau, anafiadau a chyflyrau eraill y mae pobl sy'n dod i'r ysbyty yn cael diagnosis ohonynt, yn ogystal â'r gweithdrefnau a'r ymyriadau a gyflawnir i'w trin nhw. Mae gan bob sefydliad adran bwrpasol o godwyr clinigol sy'n gyfrifol am drosi'r wybodaeth hon yn ddosbarthiadau a gydnabyddir yn rhyngwladol, er mwyn i GIG Cymru allu adrodd ar y gweithgarwch sy'n digwydd.\nMae Gwasanaeth Gwybodeg GIG Cymru wedi dechrau rhaglen o fodiwlau e-ddysgu ar-lein ar gyfer y staff hyn, y cyntaf o'i math yn y DU. Mae'n ymdrin â gwybodaeth glinigol am bwnc, wedi'i chyfuno ag effaith ystadegol y wybodaeth, a'r rheolau sy'n llywodraethu safonau cofnodi priodol, ac mae'r modiwlau hyn wedi cael eu cynllunio i sicrhau fod y wybodaeth yn gymaradwy ni waeth ble a phryd y cafodd ei chofnodi. Mae'r modiwl cyntaf, ar roi diagnosis a thrin Clefyd Rhwystrol Cronig yr Ysgyfaint bellach wedi mynd yn fyw i holl Fyrddau Iechyd Cymru.\n"Mae codio yn waith cymhleth a thechnegol," esboniodd David Dawes, Arweinydd y Rhaglen Hyfforddi Genedlaethol ar gyfer Dosbarthiadau Clinigol. "Trwy gynhyrchu hyfforddiant safonedig gyda sylfaen clinigol ac ystadegol o ansawdd uchel, gallwn wneud yn siwr fod y wybodaeth rydym ni'n ei chofnodi o'r ansawdd gorau posibl. Ac wrth ei wneud ar-lein, gallwn sicrhau ei bod hi ar gael i fwy o ddefnyddwyr pan fo'i hangen, sy'n wahanol i'n cyrsiau presennol yn yr ystafell ddosbarth."\nYn ogystal â'r modiwl cychwynnol, mae gwaith yn parhau ar amrywiaeth o arbenigeddau eraill, gan gynnwys cyflyrau'r bledren, a rhoi diagnosis a thrin toriadau.


Pa fesurau addasu ar gyfer newid yn yr hinsawdd sy'n cael eu cymryd yn Ewrop? | Meteoroleg Rhwydwaith\nDelwedd - AEE\nMae'r cynnydd yn lefel y môr o ganlyniad i doddi'r polion, y cynnydd mewn tymereddau ledled y byd, a'r cynnydd cynyddol yn amlder llifogydd, yn gwneud i Ewrop ddechrau cymryd newid yn yr hinsawdd o ddifrif.\nMae cyfres o fesurau addasu yn cael eu cymryd er mwyn amddiffyn yr arfordiroedd ac atal trychineb rhag digwydd. Ond beth yw'r mesuriadau hynny?\nEr gwaethaf y ffaith bod newid yn yr hinsawdd wedi'i eithrio o'r G20 diolch i Donald Trump, yn yr Hen Gyfandir mae un ar ddeg o fwrdeistrefi Ewropeaidd y mae Asiantaeth yr Amgylchedd Ewropeaidd wedi'u nodi fel enghreifftiau da o addasu i'r broblem hon a fydd yn hwyr neu'n hwyrach yn effeithio ar bob un ohonom, a nhw yw: Bilbao (Sbaen), Lisbon (Portiwgal), Copenhagen (Denmarc), Hamburg (yr Almaen), Ghent (Gwlad Belg), Malmo (Sweden), Bratislava (Slofacia ), Smolyan (Bwlgaria), Paris (Ffrainc), Amsterdam (Yr Iseldiroedd) a Bologna (yr Eidal).\nYmhlith y mesurau sydd i'w mabwysiadu mae: adeiladu strwythurau sy'n amddiffyn rhag llifogydd, ef sefydlu tanciau dŵr a'r naturoli dinasoedd gosod planhigion ar doeau, creu gerddi cymunedol a / neu blannu coed.\nDelwedd - Bilbao Rhyngwladol\nYn achos penodol Bilbao, mae cymdogaeth newydd rhag llifogydd o'r enw Zorrotzaurre yn mynd i gael ei hadeiladu. Bydd yr ardal ar benrhyn artiffisial wedi'i gysylltu â'r tir mawr gan bont. Gall dinasyddion deimlo'n ddiogel iawn, gan y bydd rhwystr mawr yn cael ei osod i'w hamddiffyn rhag llifogydd. Ond nid yw'r mesurau yn gorffen yn Zorrotzaurre, ond hefyd bydd lefel daear yr adeiladau'n cael ei chodi a bydd mannau gwyrdd newydd yn cael eu creu.\nAr y llaw arall, yn Copenhagen lluniwyd cynllun i godi'r lloriau wrth fynedfeydd a chyfleusterau'r metro newydd, a hefyd, lle bo hynny'n bosibl, yn yr hen un.\nFelly, efallai nad yw canlyniadau newid yn yr hinsawdd mor drychinebus.\nLlwybr llawn i'r erthygl: Meteoroleg Rhwydwaith » Meteoroleg » Newid yn yr hinsawdd » Pa fesurau addasu ar gyfer newid yn yr hinsawdd sy'n cael eu cymryd yn Ewrop?\nMae Amsterdam o ddifrif ynglŷn â newid yn yr hinsawdd


‘The Land’ i ymddangos mewn ffilm ddogfen Americanaidd yn 2013!\nHome / Cartref » ‘The Land’ i ymddangos mewn ffilm ddogfen Americanaidd yn 2013!\nMae lle chwarae antur ‘The Land’, ei staff a’i blant wedi bod yn destun sylw rhyngwladol yn ddiweddar oherwydd y ffordd unigryw y mae o’n dathlu ac yn darparu ar gyfer chwarae. Mae’r sylw wedi esgor ar addewid ar-lein i godi arian ar gyfer rhaglen ddogfen arbennig sydd i’w ffilmio yn ystod gwanwyn 2013.\nMae ‘The Land’ yn lle chwarae a grëwyd o ‘nialwch’ y drws nesaf i’r Ganolfan Cyfleoedd ym Mhlas Madoc, Wrecsam. Mae’r lle chwarae yng ngofal AVOW (Cymdeithas Gwasanaethau Gwirfoddol Wrecsam) ac wedi ei sefydlu gydag arian cyfalaf oddi wrth WREN (y Rhwydwaith Amgylcheddol Ailgylchu Gwastraff). Mae’r prosiect wedi derbyn arian oddi wrth gynllun Teuluoedd yn Gyntaf Cyngor Bwrdeistref Sirol Wrecsam ac yn ddiweddar wedi derbyn cadarnhad o arian cynllun Cymunedau’n Gyntaf Llywodraeth Cymru a Phlant Mewn Angen sydd wedi ei roi’n benodol ar gyfer plant sydd mewn perygl o gael eu cau allan o gymdeithas.\nFe ddechreuodd y gwaith o godi arian ar gyfer y rhaglen ddogfen ym mis Rhagfyr 2012 ac ar yr 8fed o Ionawr 2013 fe gyrhaeddwyd y nod o $9,500. Fe fu i 106 o gefnogwyr o dros y byd ddewis cydnabod pwysigrwydd darparu cyfleoedd chwarae i blant ac o ganlyniad wedi addo symiau’n amrywio o $1 i $1000.\nMae yna lawer iawn o sylwadau ynglŷn â’r prosiect wedi eu cofnodi ar y wefan – yn eu plith un sy’n nodi: “Fe allai hwn droi allan i fod yn un o’r adnoddau dysgu chwarae mwyaf gwerthfawr ERIOED!! Cyfrwch fi’n un o’r cefnogwyr! Wrth fy modd efo fo!”.\nO ran AVOW, mae’r 8fed o Ionawr 2013 yn ddiwrnod arbennig iawn oherwydd ei fod yn flwyddyn i’r diwrnod ers yr agorwyd drysau ‘The Land’ am y tro cyntaf. Yn ystod y flwyddyn honno mae plant a phobl ifanc Plas Madoc a’r ardaloedd cyfagos wedi ymweld mwy na 9,000 o weithiau â’r lle.\nMeddai Claire Griffiths, Rheolwraig Adran Chwarae AVOW: “Mae hwn yn gyfnod mor gyffrous i’r gymuned ac i AVOW; mae pawb yn edrych ymlaen at groesawu’r criw ffilmio atom ni yn y gwanwyn. Ac mae o mor galonogol bod cymaint o bobl yn cydnabod gwerth rhoi cyfle i blant gael chwarae’n rhydd ac yn cydnabod pwysigrwydd cael mentro pan yn blentyn”.\nMeddai John Gallanders, Prif Swyddog AVOW: “Mae hyn yn gydnabyddiaeth wych o’r gwaith sydd wedi gwneud y fath lwyddiant o ‘The Land’. Mae AVOW eleni yn dathlu ei Jiwbili Arain ac rydym ni’n edrych ymlaen at gyd-ddathlu ein holl lwyddiannau.”\nMae rhagflas o’r ffilm ddogfen i’w weld yma: www.kickstarter.com/projects/playmovie/back-to-the-land-an-adventure-play-documentary\nPlant yn chwarae ac yn cael hwyl yn ‘The Land’.


Goleuadau stryd LED i’w gosod mewn ardaloedd preswyl\nMae disgwyl i ardaloedd preswyl ym mhob cwr o Gaerdydd fanteisio ar gyflwyno 23,750 o oleuadau stryd LED newydd a fydd yn arbed bron iawn i hanner miliwn o bunnoedd i'r cyngor o ran costau ynni bob blwyddyn a lleihau allyriadau carbon deuocsid (CO2) y cyngor 836 tunnell y flwyddyn.\nMae hyn yn dilyn cynllun peilot llwyddiannus mewn rhan breswyl o bentref Radur a throsi dros 13,000 o lusernau ar y brif rwydwaith priffyrdd.\nDwedodd Andrew Gregory, Cyfarwyddwr Cynllunio, Trafnidiaeth a'r Amgylchedd: "Mae hyn yn newyddion da i'r ddinas a bydd yn chwarae rhan bwysig yn helpu i ddatblygu ein hagenda ‘Dinas Glyfar'. Mae modd pylu a chynyddu'r golau a ddaw o'r goleuadau hyn yn unigol yn ôl yr angen. Mae'r golofn oleuo yn defnyddio technoleg ‘clyfar' i yrru negeseuon yn ôl i'r pencadlys ynghylch unrhyw fethiannau, felly byddwn ni gyd yn gwybod pan fo golau yn torri a bydd modd trefnu i'w drwsio heb orfod aros i breswylwyr gysylltu â ni am y mater.\n"Rwyf am i breswylwyr wybod ein bod wedi gwneud llawer o waith ac wedi ymgynghori â grwpiau â diddordeb ac ymgyrchwyr er mwyn sicrhau bod lliw a disgleirdeb goleuadau ein cynllun yn addas a diogel. Caiff y goleuadau eu pylu o hanner nos tan chwech y bore er mwyn sicrhau nad effeithir ar gwsg preswylwyr, ond mae'r gallu gennym i gynyddu'r golau os bydd angen - os bydd damwain er enghraifft a'r gwasanaethau brys angen mwy o olau i'w cynorthwyo i gyflawni eu gwaith.\n"Mae'r Cyngor wedi cyhoeddi argyfwng hinsawdd, felly mae angen i ni gymryd pob cam y gallwn i leihau'r carbon a gynhyrchwn."\nGosodwyd lefel o 3000 kelvin (pa mor llachar yw'r golau) wedi adolygiad sylweddol ar y llenyddiaeth berthnasol a dysgu gan awdurdodau lleol eraill yn y Deyrnas Unedig.Mae manylion cynllun Caerdydd wedi eu cymeradwyo gan nifer o sefydliadau gan gynnwys y Gymdeithas Awyr Dywyll a Chymdeithas Seryddol Caerdydd.\nDisgwylir i'r gwaith o drosi goleuadau ardaloedd preswyl yn rhai LED i gostio tua £6.5m. Telir am y project drwy leihau costau ynni o £423,800 y flwyddyn.\nBydd hyd oes hirach gan systemau goleuo LED ac maent yn defnyddio llai o ynni na systemau goleuo traddodiadol a fydd hefyd yn helpu'r Cyngor i wireddu arbedion.\nYchwanegodd Andrew Gregory: "Mae ymchwil wedi dangos bod manteision cadarnhaol i ddefnyddio technoleg LED ar oleuadau stryd, megis lleihad mewn troseddau stryd a'r ofn o droseddau stryd. Mae dadansoddiad o wyth astudiaeth wahanol wedi canfod y gall goleuadau stryd gwell leihau troseddu 7% ar gyfartaledd."\nBydd cabinet y Cyngor yn ystyried y cynnig yn ei gyfarfod ddydd Iau 16 Mai, ac os caiff ei gymeradwyo, caiff y project ei hysbysebu fel Hysbysiad OJEU (Tendr) yn y Cyfnodolyn Ewropeaidd ac i'r farchnad ar ddechrau mis Awst. Dyddiad dechrau'r contract fydd diwedd mis Hydref, 2019.\nGoleuadau stryd LED - Ffaith a ffuglen\nPam fod Caerdydd yn defnyddio goleuadau LED ar gyfer goleuadau stryd?\nMae manteision sylweddol i ddefnyddio goleuadau LED. Maent yn fwy effeithiol wrth drosi ynni yn olau. Felly mi gewch yr un ansawdd golau am lai o gost. Mae lleihad sylweddol hefyd o ran allyriadau carbon gan oleuadau LED.\nBeth yw'r manteision? A oes prawf fod troseddau stryd yn lleihau gyda'r goleuadau LED newydd hyn?\nMae gan y goleuadau newydd well presenoldeb gweledol ar ein strydoedd, gan ddangos rhwystrau yn fwy eglur i gerddwyr a beicwyr, lleihau troseddau ar y stryd a datblygu llwybrau mwy diogel i'n hysgolion.\nO ran lleihau trosedd, mae wyth astudiaeth wahanol wedi eu cynnal sydd wedi canfod y gall goleuadau stryd gwell leihau troseddu 7% ar gyfartaledd.\nYn Lloegr gwelwyd nifer o gwynion fod y goleuadau LED newydd yn rhy lachar ac yn dallu gyrwyr.Beth fydd yn wahanol yng Nghaerdydd?\nByddwn yn defnyddio manylion gwahanol, felly golau cynhesach nid golau â llawer o las ynddo. Caiff hyn ei fesur yn yr hyn a elwir yn Kelvins (K) Gall manylion goleuadau LED amrywio o 2200K i 5500K. Er bod y goleuadau LED llachar (glas) yn fwy effeithlon, mae Caerdydd wedi ymrwymo i daro ar y cydbwysedd iawn rhwng dymuniadau preswylwyr a'r angen i wireddu arbedion o ran costau ac allyriadau carbon. Gyda hyn mewn golwg rydym wedi dewis goleuadau LED sydd yn 3000K.\nEr mwyn sicrhau nad yw gyrwyr yn cael eu dallu gan y goleuadau stryd mae'n bwysig bod y goleuadau yn cael eu gosod yn gywir ar y golofn oleuo. Y Cyngor fydd yn gyfrifol am sicrhau bod hyn yn digwydd. Ar ben hynny bydd y golau gwyn cynnes a gaiff ei ddefnyddio yng Nghaerdydd yn lleihau'r disgleirdeb a bydd o fewn y safon Brydeinig bresennol - (BS EN 13201-2:2003)\nA gafwyd ymgynghori a phrofion ar y gwahanol fathau o oleuadau LED yng Nghaerdydd?\nDo - cafwyd ymgynghori helaeth â phartïon â diddordeb ac ymgyrchwyr ym mis Tachwedd 2015. Cwblhaodd y Cyngor nifer o brofion yn yr ardal y tu cefn i Neuadd y Ddinas trwy brofi wyth llusern wahanol gan wneuthurwyr, heb gost i'r Cyngor, ar ddosbarthiad cyfatebol i 3000 Kelvin.Dewiswyd y golau LED mwyaf addas ac effeithiol o ran cost ar gyfer goleuadau stryd Caerdydd.\nMae pryderon gan ymgyrchwyr iechyd wedi honni y gall goleuadau LED gael effaith ar batrymau cwsg pobl. A yw hyn yn wir?\nGall y golau ‘glas' mwyaf effeithiol (uwch na 4500 Kelvin) effeithio ar batrymau cwsg ond nid yw Caerdydd yn defnyddio'r math hwn. Mae'r Cyngor am ddefnyddio golau gwyn cynnes (3000 kelvin) ac mae'r math hwn o oleuadau wedi eu cymeradwyo gan nifer o sefydliadau gan gynnwys y Gymdeithas Awyr Dywyll a Chymdeithas Seryddol Caerdydd.\nMae ymgyrchwyr dros yr amgylchedd yn honni y gall goleuadau gwyn mwy llachar effeithio ar adar a bywyd gwyllt arall. A yw hyn yn wir?\nBydd unrhyw olau yn y nos yn cael effaith ar adar a bywyd gwyllt ac mae hyn yn fwy o broblem mewn dinasoedd, oherwydd faint o oleuadau a gaiff eu defnyddio. Fodd bynnag, mae Caerdydd yn defnyddio golau gwyn cynnes (3000 Kelvin) sydd yn dipyn llai o broblem na'r goleuadau glas (5000 Kelvin ac uwch na hynny).\nA gaiff y goleuadau eu pylu yn ystod y nos?\nMae'r goleuadau stryd presennol yn cael eu pylu rhwng hanner nos a chwech y bore. Caiff y goleuadau newydd eu rheoli o bell, felly bydd y System Fonitro Ganolog yn ein galluogi ni i godi a gostwng lefel disgleirdeb y goleuadau newydd os bydd gofyn trwy ddefnyddio technoleg ddigidol.\nA fydd hi'n haws cynnal a chadw'r system oleuadau stryd LED newydd?\nBydd - mae'r goleuadau LED newydd lawer yn fwy datblygedig a byddant yn ein galluogi i fod â mwy o reolaeth dros oleuo strydoedd. Pe byddai damwain dyweder, byddem yn gallu cynyddu disgleirdeb y golau i helpu'r gwasanaethau brys. Gall y goleuadau hefyd adrodd eu hunain wrth gyfrifiadur canolog am unrhyw nam neu broblem sydd ganddynt. Bydd hyn yn galluogi'r Cyngor i fod lawer yn fwy effeithiol wrth drwsio diffygion. Mae hyd oes lawer yn hwy gan yr unedau LED na'r unedau presennol gan leihau nifer y goleuadau nad ydynt yn gweithio a'r gwaith cynnal a chadw ynghlwm â hynny.


Prosiectau – Space to Create\nRoedd Straeon Gwefreiddiol yn brosiect ar y cyd â Curious ostrich, cwmni fideo dogfennol addysgol a chymunedol. Roedd y prosiect yn cynnwys gweithio gyda chelfyddydau gweledol a chyfryngau digidol, i adrodd straeon y gellid eu defnyddio i lunio'r gwaith...\nCelf a Lles\nRoedd Celf a Lles yn rhaglen beilot o weithdai celfyddydau gweledol yn archwilio hunaniaeth ac ymdeimlad o hunan, gan ddefnyddio ystod o gyfryngau a dysgu sgiliau newydd gan gynnwys: Technegau lluniadu a rhannau’r wyneb Technegau argraffu mono ac argraffu...\nMae cyrraedd yno yn defnyddio recordiadau sain ac animeiddiad i rannu profiadau pobl anabl o ddefnyddio gwasanaethau trafnidiaeth yn Sir Benfro. Gan weithio'n agos â Grŵp Llywio Trafnidiaeth Sir Benfro, bwriad y prosiect oedd creu cyfres o ffilmiau animeiddiedig byr...\nGwasanaeth Iechyd Naturiol\nFfilm ddogfennol yw'r Gwasanaeth Iechyd Naturiol a gafodd ei chreu fel rhan o astudiaeth ddichonoldeb Clynfyw sy'n codi ymwybyddiaeth o ystod a chwmpas y Gwasanaethau Iechyd Naturiol sydd ar gael yn Sir Benfro a Gorllewin Cymru. Yn dilyn grŵp o...\nNid oes dim fel y mae'n ymddangos\nProsiect ffilm yw Nid oes dim fel y mae'n ymddangos sy'n dogfennu profiadau a safbwyntiau amrywiol pobl sydd ag Anafiadau Pen. Fe wnaeth y prosiect ddarparu llwyfan i’r cyfranogwyr i rannu eu straeon yn unigol ac fel grŵp a’r bwriad...\nMae Take 5 yn brosiect amlgyfrwng sy'n anelu at ddal profiadau a safbwyntiau amrywiol pobl ag awtistiaeth, gan ddefnyddio hyn fel man cychwyn i godi ymwybyddiaeth ac i gynyddu dealltwriaeth o Awtistiaeth ymhlith y cyhoedd a darparwyr gwasanaethau yn...\nStraeon Llyfr Brasluniau\nMae straeon llyfr brasluniau yn brosiect celf a chyfryngau digidol sy'n cofnodi profiadau pobl o fyw gyda ffibromyalgia yn ogystal â phrofiadau'r rhai sy'n gofalu amdanynt. Casglwyd y deunydd yn ystod Gwanwyn a Haf 2015, yn ystod cyfres o weithdai...\nPeidiwch byth â rhoi’r gorau iddi\nProsiect Cyfryngau Digidol yw Peidiwch byth â rhoi’r gorau iddi, sy'n archwilio profiadau a safbwyntiau pobl yn Sir Benfro sy'n gwella o Strôc. Yn ystod gaeaf 2015/16, cwrddodd Guy Norman, Pip Lewis a Tangwen Roberts, o gelfyddydau cymunedol spacetocreate, gydag...\nGofalu Amdanom Ni\nBwriad Gofalu Amdanom Ni oedd darparu llwyfan i blant a phobl ifanc sy'n gadael gofal i rannu eu profiadau. Fe wnaeth cyfres o sesiynau rhagarweiniol yn hydref 2014 ddarparu cyfleoedd i gasglu straeon a delweddau, a chyflwyno ystod o...\nMae’r Darlun Llawn yn brosiect aml-gyfrwng sy'n dal lleisiau grŵp o bobl ifanc ac yn rhoi llwyfan iddyn nhw i fynegi materion sy'n bwysig iddyn nhw. Y man cychwyn oedd yr ymgynghoriad a gynhaliwyd gan Gynulliad Ieuenctid Sir Benfro...\nGadewch i mi fod yn ddewr\nWedi'i ysbrydoli gan waith murluniau celfyddydau anabledd, mae Gadewch i mi fod yn ddewr yn herio canfyddiadau ynghylch anableddau dysgu gan ddefnyddio celf weledol i gyfathrebu teimladau a syniadau trwy greu murlun ar raddfa fawr sydd wedi ei leoli...\nMae’r Caswir yn brosiect amlgyfrwng sy'n codi ymwybyddiaeth o ddigartrefedd a'r cymorth sydd ar gael yn Sir Benfro. Gweithiodd spacetocreate gyda Chymdeithas Gofal Sir Benfro trwy’r prosiect Sir Benfro yn Gweithredu dros y Digartref (PATH), i recriwtio pobl o Sir...\nYn cynnig ffenestr i fywydau pobl sy'n mynychu Canolfan Ddydd Meadowpark, mae Myfyrdodau yn brosiect ffotograffiaeth portread digidol. Dros sawl wythnos yn hydref 2013, gwahoddwyd pobl sy’n mynd i’r Ganolfan Ddydd yn Hwlffordd, Sir Benfro i gael tynnu eu...\nMae Fy Stori yn gyfres o raglenni dogfen a gafodd eu gwneud gyda phobl sy'n mynd i Ganolfan Ddydd Meadowpark yn Hwlffordd, Sir Benfro. Wedi'u ffilmio yn ystod hydref 2013, mae’r bum ffilm yn rhoi llwyfan i un o'r...\nCanu ar gyfer yr Ymennydd\nWedi'i ffilmio yn hydref 2013, mae'r ffilm fer hon yn dogfennu bywydau tri chwpl sy'n byw gyda dementia a'r rôl mae grŵp Canu ar gyfer yr Ymennydd y Gymdeithas Alzheimer wedi ei chwarae yn eu bywydau. Cynhaliwyd y prosiect...\nDarparodd Sioe Gysgodion lwyfan i wirfoddolwyr y Gwasanaeth Gwirfoddol Brenhinol (RVS) i rannu eu profiadau o weithio gyda phobl hŷn yn Sir Benfro. Yn ystod sesiwn gweithdy creadigol a hwyluswyd gan spacetocreate ym mis Ionawr 2014, dyluniodd grŵp o 7...\nFfilm ffuglen fer yw Cynnes wedi’i hysbrydoli gan stori wir frawychus yng Nghymru, a ddaeth i sylw wasg y byd ym mis Ionawr 2010. Cafodd y ffilm hon ei chreu gyda chymorth Cymdeithas Theatr Amatur Solfach a Samariaid Hwlffordd. Darparwyd...\nRoedd Straeon Gwefreiddiol yn brosiect ar y cyd â Curious ostrich, cwmni fideo dogfennol addysgol a chymunedol. Roedd y...\nRoedd Celf a Lles yn rhaglen beilot o weithdai celfyddydau gweledol yn archwilio hunaniaeth ac ymdeimlad o hunan, gan...\nMae cyrraedd yno yn defnyddio recordiadau sain ac animeiddiad i rannu profiadau pobl anabl o ddefnyddio gwasanaethau trafnidiaeth yn...\nFfilm ddogfennol yw'r Gwasanaeth Iechyd Naturiol a gafodd ei chreu fel rhan o astudiaeth ddichonoldeb Clynfyw sy'n codi ymwybyddiaeth...\nProsiect ffilm yw Nid oes dim fel y mae'n ymddangos sy'n dogfennu profiadau a safbwyntiau amrywiol pobl sydd ag...\nMae Take 5 yn brosiect amlgyfrwng sy'n anelu at ddal profiadau a safbwyntiau amrywiol pobl ag awtistiaeth, gan ddefnyddio...\nMae straeon llyfr brasluniau yn brosiect celf a chyfryngau digidol sy'n cofnodi profiadau pobl o fyw gyda ffibromyalgia yn...\nProsiect Cyfryngau Digidol yw Peidiwch byth â rhoi’r gorau iddi, sy'n archwilio profiadau a safbwyntiau pobl yn Sir Benfro...\nBwriad Gofalu Amdanom Ni oedd darparu llwyfan i blant a phobl ifanc sy'n gadael gofal i rannu eu profiadau....\nMae’r Darlun Llawn yn brosiect aml-gyfrwng sy'n dal lleisiau grŵp o bobl ifanc ac yn rhoi llwyfan iddyn nhw...\nWedi'i ysbrydoli gan waith murluniau celfyddydau anabledd, mae Gadewch i mi fod yn ddewr yn herio canfyddiadau ynghylch anableddau...\nMae’r Caswir yn brosiect amlgyfrwng sy'n codi ymwybyddiaeth o ddigartrefedd a'r cymorth sydd ar gael yn Sir Benfro. Gweithiodd spacetocreate...\nYn cynnig ffenestr i fywydau pobl sy'n mynychu Canolfan Ddydd Meadowpark, mae Myfyrdodau yn brosiect ffotograffiaeth portread digidol. Dros...\nMae Fy Stori yn gyfres o raglenni dogfen a gafodd eu gwneud gyda phobl sy'n mynd i Ganolfan Ddydd...\nWedi'i ffilmio yn hydref 2013, mae'r ffilm fer hon yn dogfennu bywydau tri chwpl sy'n byw gyda dementia a'r...\nDarparodd Sioe Gysgodion lwyfan i wirfoddolwyr y Gwasanaeth Gwirfoddol Brenhinol (RVS) i rannu eu profiadau o weithio gyda phobl...\nFfilm ffuglen fer yw Cynnes wedi’i hysbrydoli gan stori wir frawychus yng Nghymru, a ddaeth i sylw wasg y...


Ein gwahanol gynlluniau ar gyfer Traffig, SEO, ymchwil Allweddair a mwy\n“Os nad ydych erioed wedi ceisio, sut fyddwch chi byth yn gwybod a oes siawns?”\n- Jack Ma, Sylfaenydd Alibaba\nMae'n fformiwla syml.\nCynnydd mewn Traffig = Cynnydd mewn Gwerthiannau!\nNi waeth pa fath o fusnes neu wefan rydych chi'n berchen arno, mae angen ymwelwyr gwefan sylweddol arnoch i wneud elw sylweddol. Po fwyaf o ymwelwyr a gewch, uchaf fydd eich siawns o werthu. Mae'n gêm rhifau!\nOnd dyma’r peth: mae’n anodd dod o hyd i draffig. Onid dyna pam rydych chi yma? Rydych chi wedi adeiladu eich gwefan a'i marchnata cystal â phosib, ond heb weld digon o ymwelwyr i droi elw taclus.\nWel, dyna lle rydyn ni'n dod i mewn. Ar gyfer pa bynnag nodau busnes sydd gennych chi, ni yw'r ateb hysbysebu ar-lein i chi. Rydym yn arbenigo mewn cael eich gwefan yr ymwelwyr wedi'u targedu sydd eu hangen arno er mwyn cynyddu eich traffig.\nFelly gadewch inni drin traffig ar eich gwefan. Byddwn yn cael ymwelwyr â'ch gwefan, felly does dim rhaid i chi boeni am unrhyw beth heblaw eu darbwyllo i brynu'ch cynhyrchion neu'ch gwasanaethau.\nDechreuwch gael llif solet o draffig i'ch gwefan o fewn DYDDIAU.\nGwella amlygiad eich gwefan gyda'n Cynlluniau Traffig wedi'u Targedu'n Uchel Niche\n$59.00 / Mis\nFrom: $119.00 bob mis 3\nAUR (GWERTH GORAU)\nFrom: $198.00 bob mis 6\nDatrysydd Traffig Alexa- PLATINUM\nFrom: $368.00 / blwyddyn\n$995.00 $395.00 / Mis\nDMs Instagram 100K


Yn ysbrydoli hyrwyddwyr llesiant y dyfodol – Academi Arweinyddiaeth Cenedlaethau’r Dyfodol 2021 – The Future Generations Commissioner for Wales\nYn ysbrydoli hyrwyddwyr llesiant y dyfodol – Academi Arweinyddiaeth Cenedlaethau’r Dyfodol 2021\nAr ôl llwyddiant academi beilot 2020, mae Academi Arweinyddiaeth Cenedlaethau'r Dyfodol wedi dychwelyd yn 2021 i ysbrydoli'r genhedlaeth nesaf o arweinwyr Cymru.\nParatoi ein harweinwyr ar gyfer y dyfodol: Beth yw’r academi?\nMae Academi Arweinyddiaeth Cenedlaethau’r Dyfodol yn recriwtio pobl ifanc rhwng 18-30 oed o bob rhan o sectorau cyhoeddus, preifat a gwirfoddol Cymru – ac yn eu hyfforddi yn Neddf Lles Cenedlaethau’r Dyfodol ac wrth ddatblygu eu sgiliau arwain.\nMae ein rhaglen raglen rithwir 8 mis yn cynnwys cyfres o weithdai a phrosiectau rhyngweithiol ac ymarferol a fydd yn canolbwyntio ar adeiladu’r sgiliau sydd eu hangen i weithredu gweledigaeth Deddf Cenedlaethau’r Dyfodol. Bydd y sesiynau hyn yn cael eu hategu gan siaradwyr gwadd a chyfle i ddod yn fentor gwrthdroi gydag un o brif arweinwyr Cymru.\nMae’r rhaglen yn cynnwys gwaith Comisiynydd Cenedlaethau’r Dyfodol a gwaith swyddfa fel rhan o fudiad dros newid ac eleni bydd yn rhedeg tan fis Mehefin 2022.\nCredwn ei bod yn bwysig rhoi’r sgiliau y mae ein carfan yn eu dysgu mewn cyngor ymarferol i’w sefydliadau a’u cymunedau. Felly bydd carfan yr Academi eleni yn nodi pwnc yn eu sefydliad, sector neu gymuned i ddylunio Cynllun Gweithredu Lles Cenedlaethau’r Dyfodol o’i gwmpas. Gyda chefnogaeth ein Gwneuthurwyr Newid, bydd ein carfan yn creu cynllun wedi’i deilwra i’w sefydliadau weithio tuag at y nodau llesiant.\nYn bwysig, bydd y garfan newydd yn bwydo i mewn i fap ffordd Comisiynydd Cenedlaethau’r Dyfodol am y flwyddyn a thu hwnt – gan roi mewnwelediad hanfodol i werthoedd a barn pobl ifanc yng Nghymru.\nDywedodd Sophie Howe, Comisiynydd Cenedlaethau’r Dyfodol Cymru: “Nid yw hon yn rhaglen academi nodweddiadol lle rydych yn cael eich tystysgrif ac yn ffarwelio – rydych yn dod yn rhan o dîm Cenedlaethau’r Dyfodol – a gyda’n gilydd rydym yn tyfu symudiad newid, a gyriant arweinyddiaeth, bod angen i Gymru drawsnewid ei hun yn genedl llesiant.”\nErs graddio o academi 2020, mae ein cyn-fyfyrwyr wedi bod yn brysur yn gwneud newid, gan gynnwys siarad yn COP 26, eistedd ar fyrddau cynghori Llywodraeth Cymru, ymuno â fforwm rhyng-weinidogol Cymru-Iwerddon, dod yn swyddogion etholedig, a gwneud tonnau trwy gynrychioli Cymru ar y Comisiwn Cenedlaethau’r Dyfodol y DU.\nCyfarfod â’r garfan – Pwy sy’n ymwneud â’n Academi Arweinyddiaeth 2021?\nMae peirianwyr, ffeministiaid, biolegwyr morol, artistiaid, myfyrwyr, graddedigion, gweithwyr manwerthu, amgylcheddwyr, gweision sifil, cyfreithwyr a llawer mwy, yn garfan wych o 34 o gynrychiolwyr ifanc, amrywiol o Gymru ac rydym yn falch iawn o’u croesawu.\nMae pob cynrychiolydd yn dod â rhywbeth newydd i’r bwrdd ac rydym yn gyffrous i ddysgu oddi wrth ein gilydd a herio ein gilydd i wneud yn well i’n pobl a’n planed.\nHyd yn hyn, dim ond bron yr ydym wedi cwrdd â’n carfan. Rydym yn gobeithio cyfarfod yn bersonol ledled Cymru trwy gydol y flwyddyn.\nYn ein sesiwn gyntaf gyda'n hacademi newydd, gwnaethom ofyn sut y byddent yn disgrifio'u hunain orau...\nA'r materion roedden nhw'n fwyaf angerddol amdanyn nhw...\nNi fyddai’r rhaglen hon yn bosibl heb gefnogaeth ddiwyro ein noddwyr a’n partneriaid. Diolch am helpu i ddatblygu arweinwyr ifanc am well yfory.\nDiolch yn fawr i’r canlynol:\nComisiynydd yr Heddlu a Throsedd, De Cymru\nSophie Jones – Arup\nJosh Hughes – BBC Cymru\nDanielle Brag – Capital Law\nManuel Cortes Moreno – Costain\nNokhuthula Nyoni – Cwm Taf Morgannwg\nArpana Chunila – Cyfoeth Naturiol Cymru\nHannah Evans-Price – Comisiynydd yr Heddlu a Throsedd, De Cymru\nIbrahiem Osman – Iechyd Cyhoeddus Cymru\nTBC – Trafnidiaeth Cymru\nJia Wei Lee – Prifysgol De Cymru\nTBC – Canolfan Mileniwm Cymru\nLloyd Harris – Llywodraeth Cymru\nJessica Ward – Llywodraeth Cymru\nPhilip Löf Jillesjö – Llywodraeth Cymru\nPhil Nelson- Llywodraeth Cymru\nLaura Truelove – Llywodraeth Cymru\nFiza Rahman – Llywodraeth Cymru\nNirushan Sudarsan – Race Alliance Wales\nMegan Thomas – Anabledd Cymru\nGwenan Mon Williams – Urdd Gobaith Cymru\nSamuel Guy – Swyddfa Comisiynydd Cenedlaethau’r Dyfodol Cymru\nAlice Horn – Swyddfa Comisiynydd Cenedlaethau’r Dyfodol Cymru\nAmeerah Mai – Academi Heddwch Cymru (dan ofal WCIA)\nCatherine Pearson – Mentor Mon\nDaniel Mapatac – UpRising Leadership\nFfion Mitchell – Marine Conservation Society\nHuw Williams – Gwasanaeth Sifil Llywodraeth y DU\nJudith Musker-Turner – Cyngor Celfyddydau Cymru (Cymru Rhyngwladol Celfyddydau)\nKira Evans – Myfyriwr\nLisa Tomos – Cronfa Gymunedol y Loteri Genedlaethol\nSabiha Azad – Cymorth Merched Cymru\nSamer Karrar – Project Centre\nSion Sleep – Cyfoeth Naturiol Cymru\nThomas Morgan – Waitrose\nByddwn yn rhannu straeon yr academi dros y flwyddyn. Gwyliwch y gofod hwn i gael mwy o fanylion.


Cyhoeddi gorymdaith dros annibyniaeth i Gernyw fis nesaf – Golwg360\nCyhoeddi gorymdaith dros annibyniaeth i Gernyw fis nesaf\n“Mae ein hiaith a’n hanes yn cael eu diystyru a’u dileu mewn ymdrechion i wneud i Gernyw ymddangos yn rhan o Loegr yn unig”\nYmgyrchwyr Yes Kernow mewn protest y llynedd\nMae AUOB Cernyw wedi cyhoeddi y byddan nhw’n cynnal gorymdaith dros annibyniaeth fis nesaf.\nBydd cerddorion ac aelodau o sefydliadau sy’n gweithio i liniaru’r heriau sy’n wynebu pobol Cernyw yn cymryd rhan yn y digwyddiad.\nY bwriad yw cyfarfod ar Gei Lemon yn Truru am 12 o’r gloch ar Orffennaf 16, gan adael am 1 o’r gloch.\nMae’r mudiad yn rhybuddio bod iaith a hanes Cernyw “yn cael eu diystyru a’u dileu mewn ymdrechion i wneud i Gernyw ymddangos yn rhan o Loegr yn unig”.\nYn ôl y trefnwyr, dim ond “hunanbenderfyniad” fydd yn galluogi pobol Cernyw i fynd i’r afael â’r heriau maen nhw’n eu hwynebu.\n“Mae Cernyw yn wynebu heriau economaidd, cymdeithasol a diwylliannol mawr sy’n effeithio ar ei phobol o ddydd i ddydd,” meddai llefarydd.\n“Byddai’r hunanbenderfyniad y mae gan Gernyw hawl hanesyddol iddo yn caniatáu i’w phobol adfywio democratiaeth yma a mynd i’r afael â materion megis digartrefedd, dirywiad ein trefi, ein pentrefi a’n mannau gwyrdd hanesyddol, diffyg swyddi, heb sôn am golli cefnogaeth i’n rhaglenni iaith a diwylliant.\n“Mae’r gwaith o hyrwyddo Cernyw fel maes chwarae gwyliau yn mynd â swyddi a chartrefi oddi wrth bobol leol ac yn cipio ffyniant economaidd allan o Gernyw.\n“Mae’n disodli gwir ddiwydiant a masnach gyda swyddi dros dro sy’n talu’n isel.\n“Nid oes gan y stryd fawr y siopau mwyach i ddarparu ar gyfer anghenion y gymuned, dim ond i ddarparu ar gyfer pobol sydd ar wyliau.\n“Nid yw cymorth strwythurol yn ddigon i alluogi pobol Cernyw i aros i gefnogi eu hunain neu fagu eu teuluoedd.\n“Mae digwyddiadau traddodiadol a chymunedol oedd yn arfer cael eu harwain gan y gymuned wedi’u troi’n gyfleoedd masnach i bobol o’r tu allan.\n“Ar yr un pryd mae ein hiaith a’n hanes yn cael eu diystyru a’u dileu mewn ymdrechion i wneud i Gernyw ymddangos yn rhan o Loegr yn unig.”\nCyn-Aelod Seneddol yn cynnig ateb posib i argyfwng ail gartrefi Cernyw\nDaw sylwadau Andrew George wrth i Gyngor Gwynedd geisio ateb i’r un broblem yn y sir honno\nCeidwadwyr Cymreig yn galw am weithredu ar fynediad i fysiau ysgol\n“Mae’n destun pryder mawr fod plant yn colli’r ysgol am resymau ariannol,” meddai Laura Anne Jones AS, Gweinidog y Ceidwadwyr Cymreig dros Addysg\nBoris Johnson yn peri “bygythiad gwirioneddol” i ddyfodol yr Undeb\n“Os ydych chi eisiau chwalu’r undeb, rydych chi’n anfon Boris Johnson i’r Alban,” meddai cyn-gadeirydd y Blaid Geidwadol


Heddiw, croesawodd yr Ysgrifennydd Cyllid, Mark Drakeford ffigurau swyddogol sy'n dangos bod Cymru'n parhau i fuddsoddi mwy mewn gwasanaethau cyhoeddus allweddol na rhannau eraill o’r DU.\nYn ôl ffigurau a gyhoeddwyd gan y Trysorlys heddiw, gwariwyd £2,310 y pen ar iechyd yng Nghymru – 6.5% yn uwch na'r gwariant y pen yn Lloegr.\nRoedd y gwariant ar iechyd a gwasanaethau cymdeithasol gyda’i gilydd wedi cynyddu 3.8% yng Nghymru - y cynnydd mwyaf ymysg pedair gwlad y DU yn ôl y Dadansoddiad fesul Gwlad a Rhanbarth ar gyfer 2017-18, a gyhoeddir bob blwyddyn.\n£2,916 oedd y gwariant y pen ar iechyd a gwasanaethau cymdeithasol yng Nghymru, sef rhyw 11% yn uwch nag yn Lloegr – mae hynny’n cyfateb i £290 y pen yn ychwanegol yng Nghymru.\nCynyddodd y gwariant y pen ar addysg yng Nghymru hefyd o 1.8% yn 2017-18. Dyma'r twf cyflymaf ymysg pedair gwlad y DU.\nMae’r gwariant y pen ar addysg bellach 5% yn uwch yng Nghymru nag yn Lloegr – sef £65 y pen yn ychwanegol.\n"Mae’r ffigurau hyn yn dangos ein bod ni'n parhau i ganolbwyntio ar amddiffyn gwasanaethau rheng flaen rhag effeithiau gwaethaf polisi cyni niweidiol Llywodraeth y DU.\n"Mae buddsoddi yn ein Gwasanaeth Iechyd a'n gwasanaethau cymdeithasol yn rhan ganolog o'n cynlluniau gwario, ac mae ffigurau heddiw yn dangos ein hymrwymiad i ddarparu'r gofal gorau i bobl ar draws Cymru.\n"Mae’r buddsoddiad rydyn ni’n ei wneud mewn addysg yn dangos ein bod yn benderfynol o ddarparu system yng Nghymru sy’n rhoi’r dechrau gorau mewn bywyd i blant.\n"Mae'r ffigurau a gyhoeddwyd gan Drysorlys Ei Mawrhydi yn brawf o’r gwerth rydyn ni'n ei osod ar wasanaethau cyhoeddus, ac yn amlygu ein hymrwymiad i wneud popeth o fewn ein gallu i helpu ein gwasanaethau cyhoeddus i wynebu’r heriau gwirioneddol sydd o'u blaen heddiw."


Datganiad Ysgrifenedig - Y dyddiad terfyn ar gyfer Ffurflenni’r Cais Sengl yng Nghymru i aros ar 15 Mai 2015 (2 Ebrill 2015) | LLYW.CYMRU\nDatganiad Ysgrifenedig - Y dyddiad terfyn ar gyfer Ffurflenni’r Cais Sengl yng Nghymru i aros ar 15 Mai 2015\nBernir ei bod yn debygol y bydd y Comisiwn Ewropeaidd yn rhoi’r opsiwn i Aelod-wladwriaethau ymestyn y dyddiad cau ar gyfer cyflwyno Ffurflen y Cais Sengl (SAF) o 15 Mai hyd at 15 Mehefin 2015. Mae ffermwyr yn defnyddio’r SAF i hawlio eu taliadau Cynllun y Taliad Sylfaenol (BPS) a’u taliadau datblygu gwledig sy’n seiliedig ar dir.\nRwy’n ymwybodol iawn o bwysigrwydd llif arian i ffermwyr, felly nid wyf yn bwriadu ymestyn y dyddiad terfyn oherwydd y bydd hyn yn oedi cychwyn taliadau rhannol i bawb sy’n hawlio. O ganlyniad, rwyf wedi benderfynu mai dyddiad terfyn y SAF yng Nghymru fydd 15 Mai 2015 o hyd.\nYng Nghymru, mae’r broses geisiadau Taliadau Gwledig Ar-lein wedi bod yn gweithio’n dda ers 27 Chwefror. Rydym wedi cael adborth da iawn gan y diwydiant ac mae undebau’r ffermwyr wedi bod yn annog pobl i ddefnyddio’r gwasanaeth ar-lein. Roedd dros 1,400 o ffurflenni wedi’u cyflwyno erbyn 31 Mawrth, mwy na dwywaith na’r nifer a gyflwynwyd yr un pryd y llynedd.\nPe bai oedi o ran derbyn y SAF, byddai sgil-effaith anochel ar daliadau rhannol o dan y BPS ac ar daliadau’r cynlluniau datblygu gwledig seiliedig ar dir presennol. O ran cyllid y Rhaglen Datblygu Gwledig 2007-2013 sy’n dod i ben ar 31 Rhagfyr 2015, bydd yn rhaid rhoi unrhyw gyllid nad yw’n cael ei defnyddio erbyn y dyddiad hwn yn ôl i’r Comisiwn Ewropeaidd, a bydd Cymru’n ei golli. Yna byddai’n rhaid tynnu unrhyw daliadau dyledus o’r Rhaglen Datblygu Gwledig newydd 2014-2020, a fyddai felly’n lleihau maint y gronfa ar gyfer prosiectau newydd.\nBydd yn cymryd mwy o amser i lenwi SAF eleni na mewn blynyddoedd blaenorol o ystyried mai dyma flwyddyn gyntaf y cynllun newydd. Rwyf felly’n annog pob ffermwr i lenwi ac anfon eu SAF cyn gynted â phosibl, ac yn sicr cyn 15 Mai eleni i osgoi cosbau hwyr neu fod heb ddigon o amser i wneud cais am hawliadau yn y flwyddyn hollbwysig hon.


Sut i fewnforio ffeiliau EML i'r Outlook Express\nSut i fewnforio ffeiliau EML yn mynegi rhagolygon?\nYr ydych yma: Cartref / Sut i fewnforio ffeiliau EML yn mynegi rhagolygon?\nMae'r GUI Ffenestri OS (rhyngwyneb defnyddiwr graffigol) yn cefnogi'r llusgo a gollwng (neu DND, neu lusgo & gollwng) swyddogaeth. Mae'n weithred o glicio ar wrthrych rhithwir fel ffeil EML a'i lusgo i leoliad gwahanol, megis ffolder Outlook Express. Yn gyffredinol, gellir ei ddefnyddio i alw sawl math o gamau gweithredu, neu greu gwahanol fathau o gymdeithasau rhwng dau gais.\nI fewnforio ffeiliau .eml o'ch disg galed neu ddyfais storio arall i ffolder Outlook Express, gallwch wneud y canlynol:\nRhedeg y Outlook Express ac yn agor y ffolder lle dylid EML ffeiliau mewnforio\nAgor y Ffenestri Archwiliwr a llywio i'r ffolder lle mae eich ffeiliau EML yn cael eu storio\nDewiswch .eml ffeiliau i mewn Ffenestri Archwiliwr drwy ddefnyddio llygoden neu ddull arall (Shift +\nsaeth allweddi ar gyfer y sampl)\nPwyso a dal i lawr y botwm chwith y llygoden ar y dewis, chrafangia ffeiliau EML\nLlusgwch y dewis (cyrchwr llygoden) i'r lleoliad a ddymunir (ffolder) o Outlook Express\nGalwch heibio y dewis drwy ryddhau y botwm chwith y llygoden\nI wneud y mewnforio yn fwy cyfleus, rydym yn argymell i chi ail-maint ddau gais ar y bwrdd gwaith ac yn eu gosod yn agos i'w gilydd. Gall y EML mewnforio i Outlook Express yn cael ei wneud heb Outlook Mewnforio Dewin. Yn achos os oes angen i fewnforio ffeiliau EML a msg i mewn i MS Office Outlook, gallwch defnyddio'r Mewnforio Dewin Outlook, a all eich helpu i wneud y mewnforio yn gyflym a chyfleus.\nOutlook mewnforio dewin yn offeryn sy'n bwriadu rhoi EML ffeiliau i MS Outlook gadw'r strwythur ffolderi. Mae'r meddalwedd mewnforio EML yn gwasanaethu fel trawsnewidydd eml2outlook, yn hawdd trosglwyddo ffeiliau EML i mewn Microsoft Outlook. Bydd y Mewnforio Dewin Outlook eich helpu yn achos os ydych yn dymuno newid eich cleient e-bost oddi wrth Dydy Outlook Express i MS Outlook.\nErthygl yn disgrifio sut i symud ffeiliau EML i ffolder Outlook Express. Mae'n ddigon i ddefnyddio'r opsiwn llusgo-n-gollwng.


Canolfan Mileniwm Cymru > Amdanom Ni > Cyfleoedd Gwaith a Gyrfaoedd > Ein Proses Gwneud Cais\nEich cais a'ch llythyr eglurhaol yw ein pwynt cyswllt cyntaf â chi. Cânt eu beirniadu ar sail teilyngdod yn unig a dyma ein ffordd o bennu'r rhestr fer ar gyfer ymgeiswyr i gael cyfweliad. Gwnewch yn siŵr eich bod yn ateb pob cwestiwn yn glir ac yn gryno ond mor llawn â phosibl.\nRydyn ni’n eich cynghori’n gryf eich bod yn darllen y disgrifiad swydd, y fanyleb person a'r proffil cymwyseddau yn ofalus cyn cwblhau eich ffurflen gais. Mae'r rhain yn cynnwys rhestr fanwl o'r sgiliau a'r rhinweddau rydyn ni’n chwilio amdanyn nhw ac yn ganllaw, nid yn unig ar ein cyfer ni, ond ar eich cyfer chi hefyd.\nMae'r fanyleb person a'r proffil cymwyseddau wedi'u rhannu yn ddwy ran: hanfodol a dymunol. Dylech sicrhau eich bod yn bodloni'r holl feini prawf hanfodol ar gyfer y swydd a dangos yn llawn sut rydych chi’n bodloni'r meini prawf hynny yn eich cais. Mae'r rhan ddymunol yn cynnwys rhestr o sgiliau, cymwysterau a phrofiad y byddai'n fuddiol i ymgeisydd feddu arnyn nhw.\nBydd pob penderfyniad a wneir o ran rhoi ymgeiswyr ar y rhestr fer yn seiliedig yn bennaf ar feini prawf hanfodol. Gellir defnyddio meini prawf dymunol i ddewis ymgeiswyr neu beidio â dewis ymgeiswyr o blith y rhain fel y bo'n briodol. Rydyn ni ond yn cyfweld â'r ymgeiswyr hynny sy'n cyfateb orau i'n meini prawf. Cwblhewch y ffurflen gais yn drylwyr. Nid yw ffurflenni anghyflawn yn dderbyniol a chewch eich diystyru ar gyfer y rhestr fer.\nPeidiwch ag anfon CVs ar eu pen eu hunain yn lle'r ffurflen gais. Mae angen cwblhau ffurflen gais fel rhan o'n proses recriwtio. Wrth gwrs, mae croeso i chi amgáu CVs gyda'ch ffurflen gais, ynghyd ag unrhyw ddogfennau eraill neu wybodaeth y teimlwch sy'n berthnasol.


Datblygiad Grŵp Cynefin yn rhoi cymaint nôl i gymuned y Rhyl Thursday 9 August 2018\nGrŵp Cynefin, a fydd yn rheoli’r wyth fflat newydd ar Ffordd Brighton, yn sefydlu rhaglen budd-daliadau cymunedol gyda’r cwmni adeiladu G M Jones.\nDerbyniodd banc bwyd Kings Storehouse gyfraniad o £1,000 gaiff ei ddefnyddio i helpu adeiladu cartref parhaol iddynt yng Nghlwb Rygbi Y Rhyl ar Ffordd y Dyffryn.\nRhoddodd y datblygiad hefyd £1,000 i Strategaeth Dinas y Rhyl, sy’n helpu pobl â chyflyrau iechyd meddwl i ennill swyddi a meithrin sgiliau cymdeithasol. Bydd yr elusen yn adeiladu cegin a chaffi gyda’r arian, gan ddefnyddio’r cyfleuster i helpu unigolion gymdeithasu a chynnal gweithdai bwyd maethlon.\nCafodd y prentisiaid brofiad gwaith ymarferol gyda G M Jones, sydd bellach wedi cyflawni mwy na 170 wythnos o hyfforddiant i brentisiaid hyd yn hyn.\nYn ychwanegol, diogelodd y datblygiad chwe swydd ac am bob £1 gaiff ei wario ar y gwaith, bydd £1.92 yn cael ei fuddsoddi yn economi Cymru. Sicrhaodd Grŵp Cynefin hefyd fod y datblygiad yn cefnogi busnesau yng Nghymru, gyda 88 y cant o wariant ar nwyddau a gwasanaethau yn digwydd yng Nghymru.\nDywedodd Mike Bettany, sy’n rhedeg banc bwyd Kings Storehouse: “Mae £1,000 wedi dod i ni ar yr union amser iawn. Ar hyn o bryd rydyn ni’n gweithio mewn cynhwysydd ar faes parcio Clwb Rygbi Y Rhyl, ond pan fydd y clwb yn symud o’r lleoliad, byddwn yn gosod sylfaen barhaol ar gyfer y banc bwyd.\n“Bydd y gwaith yn cynnwys teilio, ailwampio’r llawr a phrynu rhewgelloedd – felly dyna lle bydd y rhodd yn cael ei wario.”\nYn ôl Elliott Llewellyn, saer prentis yn G M Jones: “Nid oes llawer o bobl ar fy nghwrs coleg wedi cael swydd amrywiol fel hyn i ennill ystod eang o brofiadau. Er enghraifft, dwi wedi bod yn gweithio ar osod grisiau, agwedd na chaiff ei hystyried i brentisiaeth, fel arfer.\n“Dwi wedi gallu cael ystod eang o hyfforddiant ar wahanol agweddau o waith saer, sydd wedi fy helpu i ehangu fy mhortffolio.”\nYn ôl Dewi Llwyd Evans, rheolwr cynaliadwyedd ac adfywio Grŵp Cynefin: “Slogan Grŵp Cynefin yw ‘mwy na thai’ ac mae’r prosiect hwn yn enghraifft berffaith o’r neges honno.\n“Rydym yn falch bod G M Jones wedi rhoi mwy o amser hyfforddiant na’r hyn gytunwyd, a fydd yn cynorthwyo’r prentisiaid i wneud cynnydd yn eu gyrfaoedd.\n“Mae Strategaeth Dinas y Rhyl a The Kings Storehouse ar y rheng flaen wrth helpu pobl y Rhyl, felly roeddem yn hyderus y byddai ein cyfraniadau yn mynd yn bell ac yn cael effaith go iawn.\n“Mae’r datblygiad yn dangos sut mae modd darparu buddion cymunedol yn effeithiol, a byddwn yn cymhwyso mwy o fentrau fel hyn i’n contractau yn y dyfodol.”\nMae’r datblygiad yn cynnwys wyth fflat, gan gynnwys un sydd wedi’i addasu ar gyfer byw yn anabl.\n09 Aug 18Datblygiad Grŵp Cynefin yn rhoi cymaint nôl i gymuned y Rhyl


Trwydded i osod, cadw a chynnal cyfarpar mewn stryd\nTrwydded Adran 50 i osod, cadw a chynnal cyfarpar mewn stryd\nDiweddarwyd y dudalen ar: 24/07/2019\nMae angen cais am Drwydded Gwaith Stryd Adran 50 pan fydd person neu sefydliad yn dymuno gosod cyfarpar newydd, neu gadw cyfarpar o dan y stryd ac i archwilio, cynnal, addasu, atgyweirio, newid neu adnewyddu'r cyfarpar, newid ei safle neu ei symud.\nMae 'stryd' yn briffordd a gynhelir ar draul y cyhoedd, a elwir yn aml yn briffordd fabwysiedig a gall gynnwys troedffyrdd, ymylon ffyrdd a ffyrdd cerbydau.\nMae enghreifftiau o gyfarpar y gellir eu gosod ar neu o dan briffyrdd a gynhelir yn gyhoeddus yn cynnwys cysylltiadau carthffosydd neu unrhyw bibellau eraill, ceblau pŵer a dwythellau, meinciau a chamerâu arolwg traffig. Ni fwriedir i'r enghreifftiau hyn fod yn gynhwysfawr nac yn rhagnodol.\nDefnyddiwch y tabl isod i gyfrifo'r gost ar gyfer y math o drwydded sydd ei hangen arnoch.\nMath o drwydedd Ffi trwydedd\nI wasanaethu un ty annedd £458.00\nGwasanaethu dau neu fwy o dai annedd a datblygiadau preswyl, fflatiau / fflatiau deulawr. £686.00 + £68.00 per unit.\nI wasanaethu datblygiad dibreswyl e.e diwydiannol, swyddfa, warws, storio, siopa, manwerthu, hamdden, adeiladau'r Cynulliad, Ysgolion ac adeiladau addysgol eraill. £665.00\nI gweini tir at ddiben defnydd amaethyddol / garddwriaethol. £323.00\nI gweini tir at ddibenion datblygiad diwydiannol £665.00\nDeddf Cyfleustodau Cyhoeddus a Gwaith Stryd 1950 a / neu weithdrefn drwyddedu arall o ran cyfarpar ar y stryd. £458.00\nI trwsio / adnewyddu / cynnal a chadw cyfarpar presennol mewn Stryd lle na roddwyd Trwydded Gwaith Stryd dan Adrannau 181 i 183 o Ddeddf Priffyrdd 1980.\nTrwsio / adnewyddu / cynnal a chadw cyfarpar presennol lle mae Trwydded Gwaith Stryd gyfredol neu ddilys - Trwyddedai i ddangos prawf o Drwydded.\nBydd ffi ychwanegol yn gymwys yn achos cloddiad sy'n fwy na 200 metr, pob hyd o 200 metr o fewn hyd y cloddiad hwnnw neu gydbwysedd hyd mor hir. £201.00\nBydd angen talu bond ar gais i indemnio ni yn erbyn crefftwaith is-safonol. Bydd y bond yn seiliedig ar:\n£ 30 y metr sgwâr ar ymyl y ffordd\n£ 80 / m ar droed\n£ 100 / m ar y ffordd gerbydau\nBydd y ffi hon yn cael ei rhyddhau ar ôl 2 flynedd os yw'r gwaith cloddio yn llai na 1.5m o ddyfnder, neu 3 blynedd os yw'n fwy na 1.5mo ddyfnder.\nFodd bynnag, os daw'r gwaith adfer yn ddiffygiol o fewn y cyfnod gwarant, yna bydd angen cywiro'r diffyg a bydd cyfnod gwarant 12 mis arall yn cael ei dalu.\nRhaid cadw taliadau bond a ffioedd ar wahân. Sieciau i'w gwneud yn daladwy i ‘Cyngor Sir Caerfyrddin’.\nGofynion indemnio ac yswiriant\nRhaid i chi ein digolledu yn erbyn unrhyw hawliad mewn perthynas ag anaf, difrod neu golled sy'n deillio o gyflawni unrhyw waith a awdurdodwyd gan y caniatâd gan unrhyw berson. Ni ddylai'r indemniad a ddarperir gan y polisi fod yn llai na £ 5,000,000 ar gyfer unrhyw un ddamwain neu unrhyw hawliad.\nRhaid i chi ddarparu'r wybodaeth ganlynol ar y cais:\nEnw eich cwmni yswiriant\nDyddiad mae'r polisi yn dod i ben\nGwybodaeth polisi atebolrwydd cyflogwyr\nGwybodaeth am bolisi atebolrwydd cyhoeddus\nGwybodaeth am bolisi cerbydau modur\nAnfonwch y ffurflen tystysgrif yswiriant ar ôl ei chwblhau gan eich cwmni yswiriant neu frocer ynghyd â'ch cais.\nSuit i ymgeisio\nRhaid i chi gynnwys y canlynol gyda'r cais:\nCopi o gynllun y Safle i Raddfa heb fod yn llai na 1/500 yn dangos eiddo'r ymgeisydd wedi'i farcio mewn coch a gwaith arfaethedig.\nCopi o gynllun lleoliad i raddfa heb fod yn llai na 1/1250 neu 1/2500 neu 1 / 10,000 yn dangos lleoliad y safle mewn perthynas â'r hyn sydd o'i amgylch\nTaliadau bond a ffioedd y mae'n rhaid eu cadw ar wahân.\nCaniatewch o leiaf 28 diwrnod i'r cais gael ei brosesu.\nI gael rhagor o fanylion am y cais hwn gweler ein nodiadau cyfarwyddyd\nNodiadau cyfarwyddydd(.pdf) lawrlwytho ffurflen ymgais (.pdf)\nTrwydded i blannu, blodeuo llwyni neu goed ar ymyl y briffordd\nTrwydded i adneuo deunydd adeiladu yn y brifordd\nRydym wedi dynodi strydoedd penodol o fewn Sir Gaerfyrddin naill ai fel strydoedd trwyddedig lle mae angen hawlen i fasnachu ar y stryd.\nYmgeisio am digwyddiadau yn canol dref\nBydd angen i chi wneud cais am lythyr caniatâd gan y tîm Gofal Stryd os ydych am gynnal digwyddiad di-elw, anfasnachol a / neu elusennol yn rhai prifyrdd cyhoeddus.\nTrwydedd Caffi Stryd\nTrwydded i blannu, blodeuo llwyni neu goed ar ymyl y briffor\nByddwn ond yn prosesu ceisiadau gan gynghorau tref neu cynghorau cymuned.


Trosi Metical Mozambican I Doler yr Unol Daleithiau\nMetical Mozambican I Doler yr Unol Daleithiau trosi. Metical Mozambican pris yn Doler yr Unol Daleithiau heddiw ar y farchnad cyfnewid arian cyfred.\n100 Metical Mozambican = 1.41 Doler yr Unol Daleithiau\nYn dangos gwerth cyfartalog trosi Metical Mozambican yn Doler yr Unol Daleithiau. Cyfraddau cyfnewid o Metical Mozambican i Doler yr Unol Daleithiau o gronfeydd data dibynadwy. Cyfnewid arian mewn banciau swyddogol a banciau ar-lein. Mae 1 Metical Mozambican bellach yn 0.014093 Doler yr Unol Daleithiau. Cynyddodd 1 Metical Mozambican gan 0 Doler yr Unol Daleithiau. Mae Metical Mozambican yn mynd i fyny.\nCyfradd cyfnewid Metical Mozambican I Doler yr Unol Daleithiau\nDri mis yn ôl, gellir cyfnewid Metical Mozambican am 0.01463 Doler yr Unol Daleithiau. Dair blynedd yn ôl, gellir cyfnewid Metical Mozambican am 0.016346 Doler yr Unol Daleithiau. Bum mlynedd yn ôl, gellir cyfnewid Metical Mozambican am 0.026222 Doler yr Unol Daleithiau. Yma dangosir siart o'r gyfradd gyfnewid ar gyfer gwahanol amseroedd. Newid cyfradd gyfnewid Metical Mozambican i Doler yr Unol Daleithiau am fis yw -0.25%. Dros y flwyddyn, newidiodd Metical Mozambican i Doler yr Unol Daleithiau cyfradd cyfnewid gan -14.98%.\nCyfradd cyfnewid Metical Mozambican (MZN) I Doler yr Unol Daleithiau (USD) Yn byw ar farchnad cyfnewid Forex\nTrawsnewidydd arian cyfred Metical Mozambican Doler yr Unol Daleithiau\nMetical Mozambican (MZN) I Doler yr Unol Daleithiau (USD)\n100 Metical Mozambican 1.41 Doler yr Unol Daleithiau\n500 Metical Mozambican 7.05 Doler yr Unol Daleithiau\n1 000 Metical Mozambican 14.09 Doler yr Unol Daleithiau\n2 500 Metical Mozambican 35.23 Doler yr Unol Daleithiau\n5 000 Metical Mozambican 70.47 Doler yr Unol Daleithiau\n10 000 Metical Mozambican 140.93 Doler yr Unol Daleithiau\n25 000 Metical Mozambican 352.33 Doler yr Unol Daleithiau\n50 000 Metical Mozambican 704.66 Doler yr Unol Daleithiau\nHeddiw, gellir gwerthu 10 Metical Mozambican ar gyfer 0.14 Doler yr Unol Daleithiau. Heddiw, gellir cyfnewid 0.35 Doler yr Unol Daleithiau am 25 Metical Mozambican. Heddiw, gallwch drosi 50 Metical Mozambican ar gyfer 0.70 Doler yr Unol Daleithiau. Os oes gennych 100 Metical Mozambican, yna yn Ynysoedd Virgin Prydeinig gellir eu cyfnewid am 1.41 Doler yr Unol Daleithiau. Os oes gennych 250 Metical Mozambican, yna yn Ynysoedd Virgin Prydeinig gellir eu cyfnewid am 3.52 Doler yr Unol Daleithiau. Gallwch werthu 500 Metical Mozambican ar gyfer 7.05 Doler yr Unol Daleithiau .\nMetical Mozambican I Doler yr Unol Daleithiau Cyfradd cyfnewid\nMetical Mozambican I Doler yr Unol Daleithiau heddiw yn 10 Awst 2020\n10.08.2020 0.014105 -1.41 * 10-5 ↓\n09.08.2020 0.014119 -\n08.08.2020 0.014119 -7.02 * 10-6 ↓\n07.08.2020 0.014126 0.000113 ↑\n06.08.2020 0.014013 -0.000102 ↓\nMae 1 Metical Mozambican i Doler yr Unol Daleithiau bellach ar 10 Awst 2020 - 0.014105 Doler yr Unol Daleithiau. Mae Metical Mozambican i Doler yr Unol Daleithiau ar 9 Awst 2020 yn hafal i 0.014119 Doler yr Unol Daleithiau. Mae Metical Mozambican i Doler yr Unol Daleithiau ar 8 Awst 2020 yn hafal i 0.014119 Doler yr Unol Daleithiau. Roedd y gyfradd gyfnewid uchaf Metical Mozambican i Doler yr Unol Daleithiau yn ar 07.08.2020. Roedd y gyfradd gyfnewid isaf MZN / USD yn ar 06.08.2020.\nMetical Mozambican I Doler yr Unol Daleithiau Hanes y gyfradd gyfnewid\nMetical Mozambican a Doler yr Unol Daleithiau symbolau a gwledydd arian


BBC - Radio Cymru - Blog - : Cyfweliad penblwydd John Hartson\nCyfweliad penblwydd John Hartson\nDewi Llwyd | 11:10, Dydd Sul, 3 Ebrill 2011\nCyn dathlu ei benblwydd yn 36 oed bu John Hartson yn son am ei ddyddiau fel peldroediwr yn ogystal â thrafod ei gyfnod anodd wrth ddelio gydag effaith canser y ceilliau.\nMae'n parhau yn ddiolchgar iawn am yr holl gyfarchion a dymuniadau da a dderbyniodd tra yn dioddef o'i salwch. Roedd y canser wedi lledaenu drwy ei gorff, ond mae'n eithaf sicr pe bai wedi mynd at y meddyg ynghynt yn hytrach nag anwybyddu'r symptomau, sef lympiau ar ei geilliau, byddai wedi dioddef llawer llai. Er mwyn codi ymwybyddiaeth o'r canser arbennig hwn mae John wedi sefydlu elusen - John Hartson Foundation.\nYn gyn-chwaraewr i amryw o glybiau gan gynnwys Arsenal, Celtic a West Ham, o edrych yn ol ar ei yrfa fel pel-droediwr yr uchafbwynt heb amheuaeth oedd cael chwarae i Gymru. Cafodd 51 cap dros ei wlad. Byddai'n ystyried rheoli yn y dyfodol, ond ar hyn o bryd mae'n mwynhau ei hun yn cael cyfle i sylwebu ar y gem ar amrywiol raglenni teledu. Yn dad i 4 o blant, dau o'i briodas gyntaf a dwy o'r ail - mae wrth ei fodd fod ei fab yn mwynhau ac yn dangos tipyn o ddawn ym maes pel-droed!\nNid yn annisgwyl, ei anrheg pen-blwydd delfrydol fyddai cael iechyd da am flynyddoedd i ddod.


Y Drindod Dewi Sant yn Gwneud Cysylltiadau mewn Digwyddiad Cyflogadwyedd\nBu myfyrwyr Prifysgol Cymru Y Drindod Dewi Sant yn rhan o sesiwn ddiddorol a buddiol iawn yn ddiweddar yn ystod eu Digwyddiad Cyflogadwyedd yn ymwneud â Gwneud Cysylltiadau.\nYn bresennol yn y digwyddiad rhithwir roedd deugain o fyfyrwyr ail flwyddyn y cyrsiau BA Hysbysebu Creadigol, Darlunio a Dylunio Graffig fel rhan o’u modwl Priodoleddau Graddedigion, ‘Ysgogwyr Newid’. Yn ystod y digwyddiad cafwyd cyflwyniadau gan dri ymarferydd o’r diwydiannau creadigol sef Rachael Wheatley, Natalie Griffiths a Gareth Thomas.\nI agor y digwyddiad cafwyd sgwrs ddifyr gan Rachael Wheatley, o Waters Creative, a oedd yn llawn cyngor ac awgrymiadau ar gyfer y rhai sy’n dymuno gweithio’n llawrydd, ynghyd ag arweiniad i fyfyrwyr sy’n dymuno gweithio i stiwdio greadigol. Llwyddodd Rachael i ysbrydoli’r myfyrwyr gyda’r dyfyniad: “mae popeth yn dechrau gyda syniad ond mae angen i chi gredu ynoch chi’ch hun – mae ffydd a hyder yn magu llwyddiant.”\nDaeth Rachael â’i chyflwyniad i ben drwy ysgogi myfyrwyr gyda chyngor ac awgrymiadau gwych ar gyfer gweithwyr llawrydd, gan gynnwys cadw cymhelliant, datblygu brand personol, cael cyngor ariannol, meithrin sgiliau cyfathrebu, a chynnal agwedd gadarnhaol bob amser.\nNatalie oedd yr ail i siarad a bu hi’n sôn yn benodol am ddarlunio fel gyrfa lawrydd. Dechreuodd â’i stori bersonol a thaith ei gyrfa o addysg i weithio’n llawrydd. Pwysleisiodd yn gryf ei bod yn rhaid i weithiwr llawrydd fod yn bopeth, a bod yn gyfrifol am bob rôl gan gynnwys yr ochr fusnes, ynghyd â’r ochr greadigol.\nAeth yn ei blaen i ddweud bod gwrthrychau ei gwaith darlunio yn tueddu i fod yn bethau mae’n angerddol amdanynt, neu’n wybodus amdanynt, a phwysleisiodd y ffaith nad yw gwaith yn mynd i ddod o hyd i chi, mae angen i chi fynd allan i chwilio amdano. Yn ogystal bu Natalie’n trafod pwysigrwydd cynlluniau cydweithio, sy’n gallu digwydd mewn sawl ffurf ac sy’n ychwanegu llawer at yr hyn a wnewch, yn ogystal â datblygu eich rhwydwaith proffesiynol. Ychwanegodd fod rhwydweithio’n gwbl hanfodol; dylid cadw golwg yn barhaus am gysylltiadau newydd a sicrhau na fyddwch yn colli cyfleoedd trwy esgeuluso eich rhwydwaith o gysylltiadau. I gloi dywedodd wrth y myfyrwyr am ddal ati i ddysgu a datblygu drwy’r amser, gan barhau i ddangos eu gwaith a bod yn hyderus am eu galluoedd a’u gwaith.\nYn dilyn egwyl fer cafodd y myfyrwyr eu difyrru gan gyflwyniad dadlennol a diddorol gan Gareth Thomas o’r Clarified Company. Mae Gareth yn entrepreneur a gweithiwr proffesiynol ym maes brandio a bu’n sôn am adeiladu eich brand personol.\nDechreuodd drwy siarad am ei gefndir proffesiynol ei hun a’i daith o fyd addysg i’r man lle y mae nawr – entrepreneur sy’n helpu eraill i greu a hyrwyddo eu brand personol neu gwmni. Siaradodd yn angerddol am y modd y gall strategaeth helpu i adeiladu eich brand a rhoddodd ei 10 awgrym ef i’r myfyrwyr ar gyfer adeiladu brand.\nDilynwyd y cyflwyniadau ffurfiol gan sesiwn holi ac ateb bywiog a hwyliog, gyda’r myfyrwyr oedd yn bresennol yn cymryd rhan lawn yn y trafodaethau. Mae’r adborth yn dilyn y digwyddiad wedi bod yn eithriadol o gadarnhaol gyda’r holl fyfyrwyr yn dweud cymaint y gwnaethon nhw fwynhau’r cyflwyniadau ac iddynt eu gwneud yn fwy hyderus am fywyd ar ôl graddio.\nMeddai Ian Simmons, darlithydd ar y cwrs Hysbysebu Creadigol: “Mae cysylltiadau cryf â diwydiant yn hanfodol ar gyfer ein myfyrwyr ac yn rhywbeth yr ydym yn ymfalchïo ynddo, ac yn parhau i’w ddatblygu yn y Drindod Dewi Sant. Bydd y mewnwelediadau a’r cyfleoedd a gânt yn y sesiynau hyn yn cyfrannu tipyn i sicrhau eu bod yn cael y cymwyseddau sydd eu hangen arnynt i lwyddo mewn amgylchedd gwaith sy’n newid yn gyflym.”


Golwg dychanol a damniol ar fyd addysg uwch gan gyn-Lyfrgellydd Cenedlaethol Cymru | Y Lolfa\nGolwg dychanol a damniol ar fyd addysg uwch gan gyn-Lyfrgellydd Cenedlaethol Cymru\nMae’r cyn-Lyfrgellydd Cenedlaethol Andrew Green yn awdur ers hanner canrif a mwy, ac yn gyn-enillydd Llyfr y Flwyddyn (am Cymru mewn 100 Gwrthrych yn 2019). Mae ei nofel gyntaf, Rhwng y Silffoedd, yn mentro i fyd cyfnewidiol y brifysgol.\nMae Rhwng y Silffoedd yn nofel llawn sylwadau dychanol am fyd addysg uwch. Mae Andrew Green wedi gweithio mewn sawl prifysgol yng Nghymru a Lloegr ac felly mae’r maes yn un mae’n ei adnabod yn dda iawn. Meddai Andrew:\n“O 1970 tan yn ddiweddar bues i’n rhan o’r byd addysg uwch mewn rhyw fodd neu’i gilydd – fel myfyriwr, gweithiwr neu lywodraethwr. Ond wedi gadael y byd hwnnw, teimlais fy mod i’n gorfod mynegi fy nheimladau cryf am brifysgolion cyfoes. Penderfynais mai’r ffordd orau o ddweud y cyfan fyddai trwy ysgrifennu nofel ddychanol, a cheisio gwneud i bobl chwerthin yn ogystal â meddwl.”\nMarwolaeth sydyn yr Athro Diocletian Jones, Is-Ganghellor ac unben Prifysgol Aberacheron, yw man cychwyn y stori. Y farn gyffredinol yw bod damwain wedi digwydd, ond mae gan Dr Llŷr Meredydd, darlithydd yn yr Adran Griminoleg, ei amheuon. Gyda help y Llyfrgellydd, Menna Maengwyn, mae’n mynd ar ôl nifer o bobl y byddai rheswm da ganddynt i lofruddio’r Is-Ganghellor. Ond mae’r gwir, yn y pen draw, yn rhyfeddach byth.\nMae’r nofel gampws glyfar a ffraeth yn defnyddio arddulliau gwahanol i ddweud y stori, ac mae erthyglau o bapurau newydd, llythyrau, darn o raglen deledu, cofnodion, dyddiadur a ffrwd Twitter ar wasgar trwy’r naratif.\nDisgrifiodd Catrin Beard y nofel fel un:\n“Doniol, crafog… a phryderus o gredadwy.”\n“Dwi’n ceisio gwneud ambell bwynt am sut mae prifysgolion – ac ein cymdeithas yn gyffredinol – wedi newid yn ystod y degawdau diwethaf – er gwaeth, yn aml iawn, gan ddiystyru rhai o’n gwerthoedd anwylaf,” meddai Andrew Green.\n“Drwy weithio yn y byd addysg allwch chi ddim llai na chasglu llu o straeon a chymeriadau rhyfeddol. Wedyn, gyda’ch pin yn eich llaw, y cwbl sydd ei eisiau yw pysgota yn amyneddgar – taflu eich lein i’r afon o atgofion a thynnu pysgod allan o’r dŵr. Mae’r ysbrydoliaeth yn gymysgfa o brofiadau personol, dychymyg a darllen am helyntion prifysgolion ledled y byd. Doedd dim prinder defnydd crai!”


Gwobrau CREST yng Nghymru Grantiau 2012/13\nCystadleuaeth llythyrau Scott 100 – llongyfarchiadau i E.R.\nPrifysgol Caerdydd yn noddi 10 gweithdy sodro\nMae rhifyn arbennig o ‘Y Gwyddonydd’ yn cael ei baratoi i ddathlu hanner can mlynedd ers ei sefydlu\n15,000 o ficrogyfrifiaduron ‘Raspberry Pi’ yn rhad ac am ddim!\nEisiau cael gwybod mwy am yr hyn sy’n digwydd yn ystod tymor y gwanwyn, cystadlaethau, adnoddau addysgol newydd, digwyddiadau, rowndiau newydd o grantiau a mwy…\nA ydych yn rhedeg gweithgareddau yn eich ysgol yn ystod Wythnos Genedlaethol Gwyddoniaeth a Pheirianneg 15-24 Mawrth? Os felly, cysylltwch â ni heddiw a gofyn am Lysgennad STEM i gefnogi’r digwyddiadau hyn.\nEdrychwch ar Becyn Gwyddoniaeth Wythnos Genedlaethol Gwyddoniaeth a Pheirianeg yn yr iaith Gymraeg AM DDIM. Delfrydol i’w defnyddio yn ystod Wythnos Genedlaethol Gwyddoniaeth a Pheirianneg neu mewn Clybiau STEM.\nYdych chi’n ceisio ysbrydoli eich myfyrwyr am wyddoniaeth, technoleg, peirianneg a mathemateg? Yna does dim angen edrych ymhellach na’r Glec Fawr Ger Fi… i weld beth sy’n digwydd yng Nghymru.\nnol i'r cychwynGwobrau CREST yng Nghymru Grantiau 2012/13\nGall ysgolion a cholegau wneud cais am grant o hyd at £250 i gefnogi CREST. Mae holl ysgolion a cholegau Cymru yn gymwys i wneud cais. Mae’r ffurflen gais yn gofyn am wybodaeth am y math o ysgol, ond bydd ceisiadau’n cael eu hasesu ar sut mae’r arian yn y mynd i gael ei ddefnyddio yn unig.\nMae’r rhaglen Gwobrau CREST yn cael ei redeg gan Gymdeithas Wyddoniaeth Prydain, sy’n cael ei ariannu gan Lywodraeth Cymru – drwy’r Academi Wyddoniaeth Genedlaethol – i gydlynu a chynyddu gweithgareddau yn ysgolion Cymru.\nBydd y dyddiad cau yr 2il rownd yn Dydd Llun 18 Mawrth a bydd ymgeiswyr llwyddiannus yn derbyn eu hysbysu cyn 30 Mawrth.\nnol i'r cychwynCystadleuaeth llythyrau Scott 100 – llongyfarchiadau i E.R.\nLlongyfarchiadau i ER gymerodd ran yng ngystadleuaeth llythyrau Scott 100! Mae ei lythyr wedi ei ddewis ac mae ar ei ffordd i Antarctica. Mae y 100 llythyr gorau wedi cael eu cymryd i Begwn y De i gael eu postio at eu derbynnydd, gyda llythyr eglurhaol wedi’i lofnodi yn bersonol gan ŵyr Capten Scott. Falcon. Bydd y cyflwynydd teledu Kate Humble yn postio’r llythyrau a gobeithio, bydd derbynnydd E.R, Michael Morpurgo, yn gweithredu ar ei lythyr. Mae pob un o’n beirniaid yn cael eu synnu ar faint y maent wedi cael eu hysgwyd gan rai o’r llythyrau. “Da iawn, ER Rydym yn falch iawn ohonoch chi.” Ysgol Gynradd Casllwchwr.\nnol i'r cychwynPrifysgol Caerdydd yn noddi 10 gweithdy sodro\nnol i'r cychwynMae rhifyn arbennig o ‘Y Gwyddonydd’ yn cael ei baratoi i ddathlu hanner can mlynedd ers ei sefydlu\nCystadleuaeth ar gyfer ysgolion uwchradd drwy gyfrwng y Gymraeg, 5-11 oed\nnol i'r cychwynGyda’n gilydd, gallwn warchod ein gwenyn!\nMae’r ‘Conserve B’ yn darparu ysgolion gyda cyfle i gynnwys myfyrwyr mewn arbrawf gwyddonol rhyngweithiol ar gacwn ym Mhrydain, drwy gasglu gwybodaeth ar y rhywogaeth o wenyn syddi’w gweld o hyd a pha blodau sydd yn well ganddynt i chwilota am fwyd. O’r 1,200 o fyfyrwyr sydd eisoes wedi cymryd rhan yn y prosiect hwn, mae llawer o bobl ifanc yn disgrifio’r prosiect fel, “Ardderchog, ymarferol, cyffrous, a gwyddoniaeth go iawn”.\nGall y prosiect gael ei redeg fel rhan o Glwb STEM neu yn ystod gwersi, o fis Chwefror hyd at Fehefin neu Orffennaf 2013. Mae’r prosiect wedi ei anelu at flynyddoedd 5 a 6 mewn ysgolion cynradd ac blynyddoedd 7 i 11 mewn ysgolion uwchradd. Delfrydol fel gweithgaredd pontio.\nnol i'r cychwyn15,000 o ficrogyfrifiaduron ‘Raspberry Pi’ yn rhad ac am ddim!\nMae ysgolion ar draws y DU yn mynd i gael 15,000 o ficrogyfrifiaduron yn rhad ac am ddim, gyda’r bwriad o greu cenhedlaeth newydd o wyddonwyr cyfrifiadurol.\nWedi’i ariannu gan Google, bydd y ‘Raspberry Pi Foundation’ yn gobeithio y bydd y dyfeisiau rhad ac am ddim yn ysbrydoli plant i gymryd diddoedeb mewn codio. Mae’r’raspberryPi’ bychan, a lansiwyd flwyddyn yn ôl, eisoes yn llwyddiant ysgubol.\nDywedodd sylfaenydd ‘Raspberry Pi’ Eben Upton: “Rydym yn gobeithio y bydd ein partneriaeth newydd gyda Google yn foment arwyddocaol yn natblygiad addysg cyfrifiadura yn y DU. Rydym yn credu y gall hyn droi o gwmpas y gostyngiad flwyddyn ar ôl blwyddyn yn y nifer a setiau sgiliau myfyrwyr sy’n gwneud cais i ddarllen gwyddoniaeth gyfrifiadurol yn y brifysgol.”\nMae’r fenter yn ymateb i bryderon cynyddol nad yw’r addysgu presennol o dechnoleg gwybodaeth a chyfathrebu (TGCh) yn paratoi nac yn ennyn brwdfrydedd myfyrwyr ar gyfer astudiaeth bellach neu yrfaoedd mewn technoleg. Dros y degawd diwethaf, mae nifer y bobl sy’n astudio gwyddoniaeth gyfrifiadurol yn y DU yn gostwng 23% ar lefel israddedig ac o 34% ar lefel graddedigion.


Cofnodi storïau trawsffurfio ynni - WP9\nMae nifer o dechnolegau arloesol yn cael eu datblygu ar hyn o bryd er mwyn mynd i'r afael â'r argyfwng hinsawdd sy'n parhau. Ymhlith y technolegau hyn, mae'r prosesau sy’n cael eu datblygu a’u profi gan brosiect RICE yn sefyll allan, nid yn unig am eu bod nhw'n dal allyriadau carbon diwydiant trwm, ond am eu bod hefyd yn eu haddasu, eu dargyfeirio a'u defnyddio mewn nifer o ffyrdd economaidd gynaliadwy a buddiol i lawr y llinell. Cydnabyddir yn helaeth fod purfeydd metel a phetrolewm De Cymru yn cwmpasu ffynonellau allyriadau carbon sydd ymhlith y rhai anoddaf eu lliniaru. Mae potensial y technolegau hyn a geir gan RICE i gyflawni newid go iawn yn deillio lawn cymaint o ehangder eu mabwysiadu ag o’r technolegau eu hunain.\nMae Canolfan Adrodd Storïau George Ewart Evans ym Mhrifysgol De Cymru yn gweithio i gofnodi addewid a chynnydd atebion prosiect RICE a'u lledaenu mewn cyfres o storïau digidol, wrth iddyn nhw ddatblygu. Y nod yw tynnu datblygiadau prosiect RICE i sylw tair prif gynulleidfa er mwyn cynyddu ymwybyddiaeth ac ysgogi diddordeb mewn mabwysiadu'r datrysiadau a ddatblygir a'u rhoi ar waith yn helaethach. Y canlynol yw'r cynulleidfaoedd a nodwyd: penderfynwyr (llunwyr polisi mewn diwydiant ac yn y llywodraeth), peirianwyr/gwyddonwyr proffesiynol (er mwyn helpu gyda’r cyfathrebu mewn a rhwng disgyblaethau), a'r cyhoedd sydd â diddordeb yn y materion hyn. Dyma un o'r troeon cyntaf i uned adrodd storïau digidol gael ei hintegreiddio'n llawn fel arbenigwyr cyfathrebu mewn prosiect peirianneg academaidd.\nBydd y pecyn gwaith hefyd yn archwilio cyd-destun ehangach prosiect RICE, trwy ystyried cymhlethdodau strategaethau i liniaru'r newid yn yr hinsawdd ar draws Cymru ac yn rhyngwladol. Bydd yn rhoi trosolwg o'r maes ar ffurf storïol hawdd ei hamgyffred. Ffurfir partneriaethau â chanolfannau academaidd, diwydiant, y llywodraeth, a darparwyr addysg. Fel hyn, bydd allbynnau storïau ddigidol y pecyn adrodd storïau yn dwysáu effaith prosiect RICE ac yn lledaenu gwybodaeth amdano, ac ar yr un pryd yn archwilio'r ymdrechion ehangach sydd ar waith yn y rhanbarth a'u goblygiadau byd-eang.\nCaiff 'storïau digidol' o'r pecyn eu rhyddhau fel cyfres o ffilmiau byrion a bydd pob un ohonynt yn canolbwyntio ar thema neu gymeriad penodol. Tuag at ddiwedd y prosiect, cynhyrchir rhaglen ddogfen gyfansawdd hwy a fydd yn adrodd hanes prosiect RICE trwy'r bobl a'r lleoliadau sydd wedi'i feithrin. Bydd recordiadau o gyfweliadau hwy yn ffurfio archif adnoddau hefyd, fel bod ymchwilwyr a llunwyr polisi yn gallu twrio ymhellach i feysydd pwnc penodol a chael eu tywys gan yr arbenigwyr peirianneg, gwyddoniaeth, economeg a gwleidyddiaeth a fu'n ymwneud â phrosiect RICE.\nCyflawnir pecyn gwaith 9 gan Yr Athro Joseph Sobol a William Gold